Тошкент анжумани қатнашчилари Афғонистонда тинчлик ўрнатиш йўлларини муҳокама қилмоқдалар, 27 март. (Ўзбекистон президентининг матбуот хизмати)\nТОШКЕНТ – Афғонистон келажагига оид халқаро анжуман Толибонга йўлланган аниқ хабар билан якунланди: тинчлик музокаралари ўтказиш имкониятини қўлдан чиқариш ёки бунинг оқибатларига тайёр бўлиш.\n«Тинчлик жараёни, хавфсизлик бўйича ҳамкорлик ва минтақавий алоқалар» деб номланган анжуман 26-27 март кунлари Ўзбекистон пойтахтида бўлиб ўтди. 20 дан ортиқ давлатлар ва ташкилотлар вакиллариташриф буюрган анжуман Толибон иштирокисиз ўтган.\nИштирокчилар «Тошкент декларацияси»ни қабул қилиш орқалиАфғонистондаги тинчлик жараёнига оид якдил келишувга эришдилар.\nДекларация Афғонистон президенти Ашраф Ғани томонидан 28 февраль куни эълон қилинган, Толибонларга сиёсий партия тузишга имкон берувчи тинчлик режасига таянган ҳолда «Афғонистон Миллий бирлиги ҳукуматининг Толибонлар билан дастлабки шартларсиз бевосита музокарага киришиш таклифини» тўлиқ қўллаб-қувватлайди.\nАфғонистон президенти Ашраф Ғани (чапда) ва Ўзбекистон президенти Шавкат Мирзиёев Афғонистон масаласига бағишланган анжуман чоғида қўл сиқишмоқдалар. Тошкент, 2018 йил, 27 март. (Ўзбекистон президентининг матбуот хизмати)\nАҚШ ва Ўзбекистон делегациялари (чапда ва ўнгда) 27 март куни Тошкентда минтақавий ҳамкорлик ва Афғонистон масаласини муҳокама қилмоқдалар. (Ўзбекистон президентининг матбуот хизмати)\nДекларациянинг кириш қисмида баён этилган сўзларга кўра, «Афғонистон раҳбарлигидаги ва афғонистонликларга тегишли сиёсий келишув» урушнинг барҳам топишида муҳим аҳамият касб этади.\nДекларация катта ва кичик, узоқ ва яқин давлатлар – Ўзбекистон, Афғонистон, Америка Қўшма Штатлари, Қозоғистон, Қирғизистон, Тожикистон, Япония, Қатар, Россия, Туркия, Саудия Арабистони, Покистон, Европа Иттифоқи ва Бирлашган Миллатлар Ташкилоти томонидан имзоланди.\nАнжуман якунида иштирокчилар Толибонларни музокараларга қўшилишга чақирдилар.\nЎзбекистон «Афғонистон ҳукумати ва Толибонлар ўртасида ўтказилажак бевосита музокараларга» мезбонлик қилишга тайёр, деди Ўзбекистон президенти Шавкат Мирзиёев.\nТолибонлар учун қўлдан бой берилган имконият\nБир неча чақириқларга қарамай, Толибонлар анжуманда иштирок этмадилар, бу иштирокчилар ва кузатувчилар томонидан қайд этилди.\n«Толибон вакиллари бугун ҳам, эртага ҳам анжуманда иштирок этмайдилар», деб хабар берди 26 март куни тадбир матбуот котиби Шерзод Қудратхўжаев Карвонсарой нашрига. «Аммо, менимча улар анжуман натижаларидан хабардор бўлишади.»\n«Биз аввалдан Толибонлар анжуманга ҳеч кимни юбормаслиги мумкинлигини тушунган эдик», деди тошкентлик сиёсатшунос Умид Асатуллаев.\n«2016 йилнинг май ойида Балужистонда олий қўмондон Мулла Аҳтар Муҳаммад Мансурнинг ўлимидан сўнг, Толибон ўзи учун раҳбар танлашда жиддий муаммоларга дуч келди», деди у. «Аммо анжуман улар учун аниқ, кучли белги бўлиши керак... Келаси сафар халқаро ҳамжамият Толибонларга ёрдам қўлини чўзмаслиги мумкин.»\nАфғонистонлик кузатувчилар Толибонларнинг тинчликка эришиш имкониятини қўлдан бой берганини эътироф этмоқдалар.\n«Тошкент саммити Толибонларга Афғонистон ҳукумати ва дунё билан ўз талабларини муҳокама қилиш учун ажойиб имконият эди», деди Волеси Жирға (Афғонистон парламентининг қуйи палатаси) аъзоси Закария Закария Карвонсарой нашрига.\n«Афсус, улар бу имкониятни бой бердилар, аммо бу ҳақда ўйлаб кўришга ҳали вақт бор», деди у.\nТолибон учун огоҳлантиришлар\nМирзиёев анжуманни «барча ташқи манфаатдор кучларнинг бир овоздан ва қатъият билан қуролланган мухолифатни музокарага чақириши» дея таърифлади.\nТолибон музокарадан бош тортадиган бўлса, халқаро ҳамжамиятнинг унга қарши курашдан бошқа чораси қолмайди, деб огоҳлантирди анжуманда қатнашган АҚШ Давлат котибининг сиёсий масалалар бўйича ўринбосари Томас Шеннон.\n«Мулоқот ва сулҳ йўлини танланг. Тинчлик ўрнатишга жасорат топинг», деди Европа Иттифоқининг бош дипломати Федерика Могерини ўз нутқида ЕИ матбуот хизмати хабарига кўра.\n«Музокара – ягона ечим», деди кобуллик сиёсий таҳлилчи Фарҳод Ҳашемий Карвонсарой нашрига. «Афғонистон ҳукумати тинчлик музокараларини ўтказиш учун ягона манзил. Толибонлар ҳукумат таклифини ва Тошкент декларациясини қабул қилса, иккала томон ҳам бундан ютади.»\nТошкент анжуманидан сўнг тинчликка эриша олмаслик Афғонистон учун хавфли бўлиши мумкин, деб огоҳлантирди Ғани. Бу билан у мамлакатда мавжуд бўлган «Ислом давлати» (ИД) гуруҳини назарда тутган. Бу гуруҳ билан ҳатто Толибон ҳам келиша олмайди.\n«Афғонистонда тахминан 2000 нафар ИД жангарилари бор», деди Ғани анжуман чоғида. «Толибонлар жамиятимизга қўшила олиши учун курашишимиз керак. Шу йўл орқали биз террорчилик таҳдидларига диққатимизни қарата оламиз.»\nҒани чақириғига жавобан, Тошкент декларацияси Толибонларни «халқаро терроризм, жумладан Ал-Қоида, ИД ва бошқа халқаро террорчилик тармоқлари билан алоқаларни» узишга чақиради.\n(Ушбу мақолани тайёрлашга Кобулдан Сулаймон кўмаклашган.)


Миссионерларнинг найранига алданманг – .:: Xadicha.uz\nМиссионерларнинг найранига алданманг\nВатанимиз мустақилликка эришганидан сўнг маънавиятни юксалтириш, диний қадриятларни тиклаш борасида катта ишлар қилинди. Мамлакатимизда 130 дан ортиқ миллат ва элат ҳамда 16 та диний конфессия ўртасида тотувлик, бағрикенглик хукм сураётганини алоҳида айтиш мумкин. Лекин диний қадриятлар эркинлигидан ғаразли мақсадда фойдаланувчилар чиқиб қолгани ҳам ҳақиқат. Бундайлардан баъзилари муқаддас Ислом дини номидан иш юритиб, унга доғ тушираётган экстремистик ҳамда террористик оқим ва ташкилотлар бўлса бошқалари христиан динини ниқоб қилиб олган секталар ва уларнинг « Миссионерлари» дир . Ушбу сўз лотин тилидаги «missio» феълидан олинган бўлиб, «юбориш», «вазифа топшириш», миссионер эса “вазифани бажарувчи” деган маъноларни англатади. Миссионерлик эса белгиланган вазифаларни ҳал қилишга қаратилган назарий ва амалий фаолият мажмуини билдиради.\nҲўш, секталар ва уларни тарғиб қилаётган “миссионер”ларнинг нима зарари бор, деган савол туғилиши мумкин. Асосий эътиборни мана шу жиҳатга қаратсак.\nБиринчидан, миссионерлик натижасида маълум бир динга эътиқод қилувчилар орасига анъанавий диндан ташқари ўзга дин кириб келади. Унинг ортидан ўзгача дунё қараш, урф-одат ҳам ёйила бошлайди. Бу эса ўз навбатида одамлар ўртасида диний, эътиқодий, ғоявий, фикрий бўлиниш ва қарама-қаршиликни вужудга келтиради.\nИккинчидан, “ташвиқот” натижасида бир динни иккинчи диндан устун қўйиш, ўз “диндошлари”га бошқача муносабату “ғайрилар”га ўзгача муносабат шаклланади ва бу муносабат оила, қавм-қариндошчилик, қўни-қўшничиликка ҳамда жамият бирдамлигига жиддий салбий таъсир кўрсатади.\nУчинчидан, бундай бўлиниш одамларнинг хусуматлашиши, жамиятдаги муаммоларни якдил ҳал қилмаслиги, охир-оқибат иқтисодий, ижтимоий, сиёсий соҳаларда ҳам муаммолар бузилишига олиб келади.\nТўртинчидан, ўзга таъсир доирасига тушганлар миссионерларнинг тобеъларига айланиб қолишлари, уларнинг буйруқлари, кўрсатмаларига сўзсиз итоат қилишлари натижасида разил ишларга ҳам қўл уради. Умуман олганда, бу услуб давлат ва жамиятни парчалаш, уни таназзулга юз туттириш, маънан қашшоқлаштириш, ўз муаммолари билан машғул қилдириб, мамлакатнинг бошқа муҳим вазифаларидан чалғитишнинг энг яхши воситаларидан ҳисобланади.\nЖамоа аъзолари секта ғояларини фаол тарқатиш, сектага тааллуқли ишларни қолган барча нарсадан устун қўйиб, уни биринчи галда бажариш, керак бўлса, бу йўлда оила, ота-она, фарзанд, яқинлар, жамиятни тарк қилиш ёки уларга қарши чиқишга тарғиб қилинади. Шунингдек “тарғиботчилар” янги аъзоларини “Худога олиб боришлари” ҳам шарт ҳисобланади. Бу йўлда улар ҳеч нарсадан тап тортишмайди: алдаш, хийла ишлатиш, ўзини ростгўй, тақводор, бахтли, омадли, бой ёки қийналган, эзилган қилиб кўрсатиш каби бир қанча услублардан фойдаланишади.\nВиждон эркинлиги диний ташкилотлар тўғрисидаги қонуннинг 5-моддасида бир диний конфессиядаги диндорларни бошқасига киритишга қаратилган ҳатти-ҳаракатлар (прозелитизм), шунингдек бошқа ҳар қандай миссионерлик фаолияти ман этилади.\nИсломнинг муқаддас китоби бўлган Қуръоннинг «Оли Имрон» сураси 18-оятида “Албатта, Аллоҳ наздида (мақбул) дин Ислом (дини) дир …”–дейилган. Қуръоннинг «Оли Имрон» сураси 85-оятида “Кимки исломдан ўзга динни истаса (ихтиёр этса) ундан (у дин) сира қабул қилинмагай ва у охиратда зиён кўрувчилардандир ”–дейилган.\nХозирги илм-фан тараққиётга эришган вақтда кўплаб олимлар ўзларининг илмий кашфиётлари орқали Аллоҳнинг мўъжизаларига шоҳид бўлмоқдалар ва охир- охибат Исломнинг ҳақ дин эканига иқрор бўлиб, уни ўз ихтиёрлари билан қабул қилганларини эълон қилмоқдалар. Мана шундай бир пайтда ота-боболаримиздан қолган азалий ҳақ дин бўлмиш Ислом динидан кечиб, Аллоҳнинг назарида мақбул бўлмаган динларни қабул қилаётганлар аниқ адашганлардир!


18 апрел 2021, Тошкент вақти: 08:01\nЎзбек-қирғиз чегарасидаги "Дўстлик" чегара пункти панжаралари ёнида турнақатор навбат.\nЎзбекистоннинг чегарадош вилоят ва туман ҳокимликлари МХХ Давлат чегарасини қўриқлаш хизмати ҳарбийларига ёрдам берувчи кўнгилли "Чегара посбонлари" гуруҳларини тузишга киришди. 30 сентябрь куни Вазирлар Маҳкамаси Ўзбекистоннинг чегара ҳудудларига яқин аҳоли пунктларида "Чегара посбонлари" гуруҳини тузиш ҳақидаги Низомни тасдиқлаган.\nТошкент, Фарғона, Наманган ва Андижон вилоятларидаги чегарадош туман ҳокимликларида Ўзбекистоннинг қўшни Тожикистон, Қирғизистон ва Қозоғистон билан чегаралари назоратида ҳарбийларга ёрдам берадиган гуруҳлар тузила бошлади.\nТошкент ва Наманган вилояти ҳокимликларидан олинган маълумотларга кўра, 3 октябрь куни Ўзбекистон МХХ ҳудудий бўлинмалари вакиллари иштирокида ҳокимликларда йиғилиш бўлган.\n"Ҳокимиятда бўлди йиғилиш. Шунақа Миллий хавфсизликдан указание келди, шунақа группалар тузилсин, деган. Ҳозир группалар тузадиган одамлар тайинланди ва энди-энди группаларга одам йиғиш бошланаяпти", деди қўшни Қирғизистон билан чегарадош Наманган вилояти ҳокимлигининг исмини ошкор қилмаётганимиз мулозими.\nАндижон вилоятининг қўшни Қирғизистонга чегарадош Марҳамат, Хонобод, Қорасув туманларида кўнгиллилар гуруҳини тузишга ҳозирлик бораётгани айтилди. Вилоят ИИБнинг ҳудудий бўлинмаларидан биридан олинган маълумотга кўра, гуруҳлар таркиби куч ишлатар тузилмалар томонидан кўриб чиқилади.\n"Хоҳловчилар маҳалла қўмиталарига мурожаат қилиши керак. Маҳаллалар одамларни саралаб берадида, кейин аризани ички ишлар билан миллий хавфсизлик кўриб чиқиб, тасдиқлайди", деди Андижон ИИБнинг ҳудудий бўлинмаларидан бири ходими.\nТожикистон билан чегарадош Тошкент вилоятида ҳам чегара ҳудудларига яқин маҳаллалар ва у ерларда тузилажак гуруҳлар кўламини аниқлаш бўйича комиссия ишламоқда.\n"Бизда ҳали қўшнилар билан демаркация қилинмаган чегара ҳудудлари бор. Бекободда бир-иккита маҳаллаларимиз вообще Тожикистон томонида қолиб кетган. Бу ерларда ишлаш қийин. "Чегара посбонлари" гуруҳини МХХ ва ИИБ тасдиқлаб бергандан кейин бу ерда иш бошлайди", деди Тошкент вилояти ҳокимлигининг исмини ошкор қилмаётганимиз расмийси.\nЧегарадош вилоят ва туман ҳокимликлари фаол бажаришга киришган бу топшириқ Ўзбекистон Вазирлар Маҳкамаси 30 сентябрь куни тасдиқлаган "Чегара посбонлари" гуруҳларини тузиш тўғрисидаги Низом асосида берилди.\nУшбу низомда 18 ёшдан 60 ёшгача фуқаролардан иборат посбонлар гуруҳлари Ўзбекистон Миллий хавфсизлик хизматининг Давлат чегараларини қўриқлаш қўмитаси ҳарбийларига чегара назоратида амалий ёрдам бериши айтилган.\nУларнинг асосий вазифалари қуйидаги ҳолатларни аниқлаш ва бундан ўз вақтида чегарачиларни огоҳлантиришдир:\n- Давлат чегарасини ноқонуний кесиб ўтиш ёки бунга уриниш ҳоллари;\n- Миллий, ирқий, этник ёки диний зиддиятни қўзғовчи материалларни тайёрлаш, сақлаш ёки тарқатиш ҳоллари;\n- Ўзбекистонда давлат тизимини ағдаришга уриниш ёки бунга чақириш ҳоллари;\n- Одамларни йўқ қилиш ёки уларга зарар келтиришга қасд қилиш, бунга уриниш ҳоллари;\n- Қидирувда бўлган шасхларнинг чегара олди районларида пайдо бўлиши ва ҳоказо ҳолатлар шулар жумласидандир.\nБундан ташқари, бу кўнгиллилар МХХ чегарачиларига топиширилган давлат чегараларидаги ноқонуний ҳатти-ҳаракатларни ҳам аниқлаши ҳамда бу ҳақда тегишли органларга ахборот етказиб туриши лозим.\nВазирлар Маҳкамаси қарорида айтилишича, фаол фуқаролардан тузилган бу гуруҳларни қўмондонлар бошқаради. Шунингдек, қўмондонлар Ўзбекистондаги энг кам иш ҳақининг 4 баробари, гуруҳ аъзолари эса энг кам иш ҳақининг 3 баробаригача ойлик олади.\nЎзбекистон Марказий Осиёдаги қолган 4 республиканинг барчаси билан чегарадош. Давлат чегарасининг умумий узунлиги 6 минг 221 километр. Бунинг 2 минг 203 километри Қозоғистон, 1 минг 99 километри Қирғизистон, 1 минг 161 километри Тожикистон, 1 минг 621 километри Туркманистон ва 137 километри Афғонистонга туташ.


ЯНГИ ЙИЛ МАШҲУРЛАРДА ҚАНДАЙ КЕЧГАН? 1-ҚИСМ 05.01.2014 11:27\nТАСВИР газетасида чоп этилган\nЁшим катта бўляптими, ёки табиатимдан шундайми, мен Янги йилдан ҳеч қачон мўъжиза кутмаганман! Мен учун нимагадир оддийгина йил алмашиши, йилнинг ўзгариши бўлади. Янги йилнинг кириб келиши, инсонни бир тарафдан қувонтирса, бир тарафдан чуқур ўйларга толдиради. Чунки, ўша 1 январь куни инсон уйқудан турганда, 1 январь тонгги отганда, албатта, кўз олдидан ўтган йилнинг сарҳисоби ўтади. Бу эса, инсонни ё қувонтиради, ёки ранжитади. Лекин, тўғри, Янги йилда инсон ўзини болаларча тутгиси келади, болага айланиб қолгиси, қандайдир эртакка ўхшаш байрам бўлгани учунми, мўъжизалар кўргиси келади! Аммо, айтганимдек, жиддий томони ҳам бор, йилнинг ўтиб бораётгани, инсон ўтган умрини, йилини ўйлашга, сарҳисоб қилишга мажбур қиладиган байрам! Мен учун, ҳар бир инсон ўз умрини сарҳисоб қилиб, нималарга улгурдию, нималарга улгура олмади, ҳаётининг оқ ва нурли нуқталари қанча бўлдию, қора нуқталари қанча бўлди, шуларни мушоҳада қилб, кўпроқ ўйга толадиган байрам! Билмадим, агар санъаткор бўлмаганимда балки, бу байрамни байрам деб ҳам қабул қила олмаслигим мумкин эди, назаримда. Аммо, санъаткор бўлганим учун, байрамона кайфият, байрамона давраларда, хурсандчилик, хушчақчақ давраларда бўлганим учун ҳам, ўша давраларга, даврадагиларга қўшилиб, мен ҳам қандайдир бир болалигимга қайтаман! Ёшилигимни эслайман! Завқ оламан! (кулиб) Тўғрисини айтсам, мен Янги йилни ҳар йили ҳар ҳил ва ўзгача кутиб оламан! Чунки, 7-8 йилдан буён Янги йил вақти мен уйда бўлмайман! Янги йил кирган вақтда уйда бўлмайман! Баъзан қаерда бўлишимни ҳам олдиндан билмайман! Ҳар доим Ноодатий мен учун! Доим бирор байрамда бўламан! Табиийки, ҳар Янги йилни янги бир даврада ва Янгича кутиб оламан! (кулади) Айнан, биттасини айтолмайман, чунки ҳар сафар, ҳар хил бўлади!\nЯнги йилдан мўъжиза кутаман, аммо айнан янги йилда мўъжиза бўлмаган. Янги йил куни барибир ҳамма катта ёшлилар ҳам, бир зум болалик оламига қайтгандек бўладилар. Ҳар қандай инсон, Янги йилга, янги умид боғлайди, янги орзулар пайдо бўлади. Энди биз санъаткорларда доим Янги йилда тадбирлар, байрамлар билан банд бўламиз! (кулади) Баъзида байрамларда кутиб оламиз! Масалан, бир йили машинада кутиб олганмиз Машинада кетяпмиз, бир байрамдан чиқиб, иккинчисига шошяпмиз. Кутилмаганда ҳаммаёқдан соат бонги овозлари, кўчада одамларнинг хурсандчиликдан бақирганлари, бир-бирларини табриклаганлари эшитила бошланди! (кулади) Биз бир неча дақиқага тўхтаб, бир-биримизга қараб: “Вой, бир пасда-я, соат 12 бўлдими? Янги йил кирдими?” дедик! Бир-биримизни Янги йил билан табрикладик ва яна шошиб йўлга тушганмиз! (кулади)\nЭнди бу билмадим, биринчи марта уйда оила даврасида кутсак керак! Ҳозир шунга тайёргарлик! Бу Янги йил мен учун бошқача бўлади, деб ўйлайман!\nЯқинда, ўзимни эски, қачондир ёзган кундалик қоғозларимни топиб олдим. Ўшанда Москвада эдик. Раҳматли онамлар ҳам ёнимда эдилар. Ўшанда соат бонг урганда, мен қоғозчаларга ўзимни энг яхши ниятларимни ёзгандим! Ўшанда бир одат бор эди, (кулади) агар соат бонг урганда, ниятингни ёзиб, ёқиб, ичимликка солиб ичсанг, албатта амалга ошади, дейишарди. (самимий) Мен ўшанда, кундаликда ёзишимча, бир нечта ниятимни ёзиб, “шулардан бирортаси бўлса ҳам, амалга ошсин!” деган эканман. Амалга ошишига жуда ҳам ишонган эканман! Бугун эса, ўйлаб қарасам, шулардан кўпи амалга ошибди! Албатта, дарҳол эмас, йиллар давомида амалга ошиб келган! Шунинг учун ҳам айтмоқчиманки, инсон орзуларини амалга ошишига ишониши, яхши ният қилиши керак! Агар чиндан ҳам ишониб, яхши ният қилсанг, албатта амалга ошар экан!\nМен учун ҳар бир Янги йил ўзгача бир мўъжиза! Ҳар бир куннинг ўзи, ўзига хос мўъжиза, деб ўйлайман. Чунки, ўзим севган инсон билан биргаман! Бахтли ҳаётнинг ўзи, мана шундай фаровон юртда тинч-хотиржам яшаётганимиз, тинч ва хотиржам Янги йилни байрам қилаётганимиз ҳам мўъжиза! Энг ўзгача Янги йил албатта, мен учун ўтган йили бўлди! Чунки, севимли рафиқам Райҳон билан оила даврасида кутиб олдик! Кейин, эса, янги йилни кутиб олгач, рафиқам билан бир тадбирга “Ўзбекистон” меҳмонхонасига боришимизга тўғри келди. Бир дўстимиз ташкиллаштирган ва биз таклиф қилингандик. Ресторанда, у ерда дўстимиз Акбар бир ҳазил янги йил ўйини ўтказди ва мен ўша ўйинда, (кулиб) бир йигит билан “Чупа-чупс” учун спаринг тушишимга тўғри келди! (кулади) Яъни, бизни саҳнага чақиришди, бокс қўлқопларини кийдик! Худди рингга чиққандек, тайёргарлик қилдик ва табиийки ҳозир бокс тушамиз, деб ўйладик! Мен ҳам росмана бокс тушишга 100 фоиз тайёр эдим! Ниҳоят, эълон қилишди ва қарасак, (кулиб) аслида “чупа-чупс”ни очишимиз керак экан! Роса кулдик! Янги йилни жуда қувноқ ва шодон нишонладик!\nҚайси йили ёдимда йўқ, аммо, бир сафар Янги йилни тоғда, перевалда, нексия машинаси ичида кутиб олишимизга тўғри келган! Шошиб каттa тезликда келаётган бўлсак ҳам, афсуски, Янги йилга улгура олмаганмиз! Янги йил учун соатлар бонг ура бошлаганди, тоғ тагида машинада тўхтаганмиз! Қарасак, ҳамма перевалда келаётганлар ҳам тўхташган! Ўша ерда ҳамма бирданига бир-бирини табриклаб, борини олиб, машиналарининг устига қўйиб, хурсандчилик бўлиб кетган! (кулади) Буни ҳам ўзига яраша гашти бўлар экан! Машинада ўшанда мен билан Шуҳрат ака, Козим ва яна бир дўстим бор эди. Тепангизда тоғ, тоғдан кўчки тушишидан чўчиб турибмиз! Атрофимизда эса, машиналар, Янги йил билан табриклаётган инсонлар! Ҳамма хурсанд! Қандайдир бир бошқача бўлган! Янги йилни тахминан 15-20 дақиқаларча нишонлаб, кейин яна ҳамма одатдагидек шошиб, машинасига ўтириб, йўлимизга равона бўлганмиз!\nЯна бир йили, водийга Янги йил арафасида концерт бергани борганимизда, бир мухлисимиз бизга кичкина кучук боласини совға қилганди! Ўша кучукни боқдик, ҳозир катта бўлиб қолган! Менга ўша Янги йилни эслатиб туради!\nБу йил Янги йилда кутилмаган бир иш қилмоқчиман! (кулади) Тоғ бағрига чиқиб, энг тепадан, қорларга қараб, бор овозим билан ҳайқириб, бор эмоциямни бақириб чиқариб юбормоқчиман!\nАКТРИСА, ТЕЛЕБОШЛОВЧИ, ХОНАНДА ОЙХОН ИФОРЗОДА\nСанъат соҳасидаги инсонларнинг ҳаётида, кўпинча Янги йил кунлари банд бўлишади ва бу одатий ҳол ҳисобланади.\nБундан 10 йил аввал мен «Меҳржон» театр студиясида актрисалик фаолиятимни олиб бораётган вақтларим эди. Ўшанда Қорқиз бўлиб, Янги йил байрамларида хонадонларда табриклашга борардик. Ўшанда Қорқиз бўлганман, албатта Қорқиз бўлиш мен учун қувончли эди.\nЎша йили Янги йил куни эса, яқинларимизни қариндошларимизни ҳам Қорқиз қиёфасида табриклашга борганмиз. Тўғрисини айтсам, ўшанда уйга етиб келишга қийналганмиз. Қариндошларникига борамизу, табриклаб қайтамиз, деб ўйлаганмиз. Аммо, у ерда бироз қолиб кетдик. Кейин машинада уйга қайтаётганимизда, роса кучли ёмғир ёғаётган эди. Ўзи одатда Янги йилда қор ёғади, лекин ўша йили қаттиқ ёмғир ёғди. Хуллас, йўлда машина бузилиб қолди! Соат миллари эса, 23.30 ни кўрсатиб турарди. Бизни ҳолатимизни тасаввур қилаверинг! Ёрдам сўрай десак, кўчада бирорта ҳам машина йўқ! Янги йил куни кечаси бўлса! Ҳозир кўпчилик бу вақтда кўчада бўлади, машиналар кўп. Лекин, бундан 10 йиллар олдин, Янги йил куни кечаси кўчада машина кам бўларди. Хуллас, оилавий ҳаммамиз, машина ичидамиз. Машинада эса, шампан виноси ва ширинликлар бор эди. Шунда биз тушкунликка тушмай, Янги йилни машинада нишонлашга қарор қилдик. (кулади) Лекин, ҳаётда мўъжизалар ҳам бўлар экан. Биз тақдирга тан бериб, Янги йилни машинада кутиб оламиз, деганимизда, кутилмаганда, машинамиз олдида бир машина келиб тўхтаса бўладими? Шунақа қувониб кетганмиз! (кулади) Ўша машина, бизни машинамизни буксер қилиб, олиб кетишга ёрдам берган. Хуллас, роппа-роса, соат 24.00 да уйга кириб келганмиз! Соатлар ҳам бонг ура бошлаганди! Жуда бошқача бўлган!\nЯна бир йили эса, Янги йил куни жуда ишимиз кўпайиб кетган. Ҳаммамиз худди келишиб олгандек, соат 23.00 га уйга кириб келсак бўладими? Уйда даструхон ёзилмаган ва ҳеч нарса тайёр эмас! (кулади) Дарҳол шунақа тезликда стол безатишга киришиб кетганмиз-ки! (кулади) Бир соат ичида имкон қадар, столни безатиб, тўлдириб ташлаганмиз! Чунки, Янги йилни қандай кутиб олсанг, йил ҳам, кайфият ҳам шундай бўлади, дейишади. Шундан кейин, шу воқеалар сабоқ бўлиб, ҳар йили Янги йилни олдиндан тайёргарликлар билан, зўр кутиб олишга ҳаракат қиламиз!\nЯнги йил биз учун ҳам оилавий байрам! Мен ўзим тўғриси, Янги йилга тайёргарликни бироз олдинроқ бошлаб юбораман. Уйимизда арча ясатаман, ҳаттоки уй зиналарини ҳам ёриткичлар билан атайлаб безатиб чиқаман! Салатларга тайёргарлик кўраман! Янги йил мен учун ўзгача байрам! Ҳамма нарса, мен учун эртакдагидек гўзал бўлиши керак! Лекин, тўғриси, баъзи вақтларда касбимиз сабабли Янги йилни хизматда кутиб олишимизга ҳам тўғри келади.\nБайрамнинг менга ёққан жиҳати, айнан ўша лаҳзаларда инсон эртакка тушиб қолгандек бўлади!\nЯна бир одатим, баъзида Янги йилга бир-икки соат қолганида овқат тайёрлагим келиб қолади. Масалан, ўтган йили ҳам, Янги йилга 2 соат қолганида, битта таомни тезликда тайёрлаб, уйдагиларни ҳайратда қолдирганман!\nЯнги йилнинг биринчи куни тўғриси, мен ёлғон гапирмайман! (кулади) Мен ўзи 1 январь куни Янги йилни ҳис қилишни ҳоҳлардим. Аммо, негадир ҳеч байрамни ҳис қилганимни эслолмайман! Тўғри, қўлимдан келган ҳамма нарсани қиламан, лекин негадир байрамнинг биринчи куни қандайдир байрамни ҳис қила олмайман! Бўлмаса, байрам дастурхонигача завқ билан ўзим тайёрлайман! Уйларни безатаман, лекин негадир байрамни ҳис қила олмайман! Балки, нимадир етишмаётгандир? Ҳаммасини вақт кўрсатади! Балки, байрамнинг мўъжизасини ўшанда ҳис қиларман!\nАКТРИСА ШАҲЗОДА МУҲАМЕДОВА\nБундан 6 йил аввал янги уйга кўчгандик. Холамнинг ўғли Португалияда яшардилар. Ўша йили келиб, биз учун шундай бир сюрприз қилганлар. Янги йил кунлари, Қорбобо, Қорқиз ва бошқа эртак қаҳрамонлари состав бўлиб, юришар экан. Лекин, шундай составки, гўёки Қорбобо ҳам, Қорқиз ҳам ҳақиқийдек! Қорбобо ёши катта киши, овози ҳам дўриллаган, кийимлари ҳам ўзига жуда мос, Қорқиз ҳам чиройли кийинган, сочларигача ўхшаган, яна ёнида Микки Маус ва бир неча эртак қаҳрамонлари! Ҳаммалари сценарийдан адашмай, ҳақиқий актёрларга хос ижро қилишмоқда! Актёрлик маҳорати шу даражадаки, уларнинг гапларига, чиндан ҳам Қорбобо ва Қорқиз эканлигига ишониб қоласан! Ўшалар билан бир соат байрам қилганмиз! Бирга ўйнаб, кулиб, жуда зўр бўлган! Ҳақиқий эртакка тушиб қолгандек бўлганман! Холамнинг ўғлидан “уларни қаердан топдингиз”, десам, ўшанда айтмаганлар. Кейин мана орадан 5-6 йил ўтиб, яна қайта сўрасам, “эсимда йўқ” дедилар.\nЎтган Янги йилда шундай қизиқ воқеа бўлганди. Янги йилни кутишга тайёргарлик кўриб, кутиб ўтирибмиз. Бир телеканалдаги кўрсатувда мен чиқишим керак. Кутяпман. Кўрсатув бошланди. Шундоқ мен чиққан жойга келганида, шартта чироқ ўчиб қолди! Яъни, электр токи кетиб қолди! Нима қилишни билмайман, уйимизда 3 та фаза бор эди. Уччаласига ҳам олиб кўрдик, йўқ. Хуллас, бир соатларда чироқ келди. Кўрсатувда ҳам, мен чиққан жойлари, ўтиб кетиб бўлган экан! (кулади)\nҚорқиз бўлганман! Алишер Узоқов билан бир лойиҳада, Қорбобо ва Қорқиз бўлганмиз. Кейин, Отабек Муталхўжаевнинг бир клипида Қорқиз бўлиб чиққанман!\nАКТРИСА МУҚАДДАС САЪДУЛЛАЕВА\nБолалигимиздан Янги йил байрами биз учун ўзгача байрам! Айниқса, унинг ўзига хос жиҳати, дадамлар Янги йил куни Қорбобо бўлиб келардилар! Бу бизда анъанага айланганди! Болалигимда аввалига буни билмасдим. Кейин эса, билганимдан кейин ҳам, барибир бу мен учун жуда қувончли бўлган! “Қорбобо”, “Қорбобо” деб, барибир хурсанд бўлардим! Энди эса, яқин йиллар ичида, дадамлар ёшлари катта бўлиб қолгани учун, бошқаларни Қорбобо қилиб олиб келадилар! Янги йил куни, безатилган уйда, Қорбобо ва Қорқизлар билан биз ўзимизни ёш бола деб ҳис қиламиз! Худди эртаклар оламига тушиб қолгандек қувонамиз! Янги йил энг қувончли байрам!\nМен жуда ҳам ҳайвонларни яхши кўраман! Дадамлар шуни билганлари учунми, ўтган йили Янги йилда менга кичкина оппоқ қуёнча совға қилганлар! Жуда қувонганман! (кулади) Менга мушук, кучук совға қилишгандию, лекин қуён совға қилишмаганди! Бошим осмонга етди, қувонч билан боқдим! Лекин, яқинда қочиб кетибди... (кулиб) Аммо, менимча қочиб кетмаган, назаримда, қўшнимиз олиб кетиб қолган бўлса керак. Чунки, оппоқ чиройли қуён эди, қўшнимиз роса ҳавас қилиб юрарди. (кулади)


СУРХОНДАРЁ ВИЛОЯТИ ЖАНУБИЙ ХУДУДИ СУҒОРИЛАДИГАН ТУПРОҚЛАРИНИНГ АГРОКИМЁВИЙ ҲОЛАТИ » DataLife Engine\nДемонстрационный сайт » » СУРХОНДАРЁ ВИЛОЯТИ ЖАНУБИЙ ХУДУДИ СУҒОРИЛАДИГАН ТУПРОҚЛАРИНИНГ АГРОКИМЁВИЙ ҲОЛАТИ\nСУРХОНДАРЁ ВИЛОЯТИ ЖАНУБИЙ ХУДУДИ СУҒОРИЛАДИГАН ТУПРОҚЛАРИНИНГ АГРОКИМЁВИЙ ҲОЛАТИ\nСУРХОНДАРЁ ВИЛОЯТИ ЖАНУБИЙ ХУДУДИ СУҒОРИЛАДИГАН\nТУПРОҚЛАРИНИНГ АГРОКИМЁВИЙ ҲОЛАТИ\nЎзР ФА академиги Ж. Сатторов,\nва агрокимё ИТДИ\nАсосий фарқ қиладиган жараёни иқлими иссиқ, грунт сувлари яқин жойлашган. Шу муносабат билан бу худудда фаол ўтлоқланиш, шўрланиш жараёнлари бормоқда ва тупроқларнинг 90 фоизини ўтлоқ тупроқлар ташкил қилади (2). Тупроқларнинг агрокимёвий ҳолати ва хоссалари тез ўзгарувчан ҳисобланади. Чунки уларга қишлоқ хўжалик ишлаб чиқариши жараёнида табиий шароит ва қўлланилаётган агротехнологиялар катта таъсир кўрсатади. Буларга иқлим (ҳарорат, ёғин-сочинлар), ерга ишлов бериш, суғориш, ўғитлаш, ҳар йили ўсимликнинг ҳар хил қисмларини тупроқда қолиши, уларни гумификация ва минерализация жараёнлари ва бошқаларидир.\nТабиий шароитни оладиган бўлсак, энг аввало худудни географик ўрни, рельефи, тупроқ она жинси, гидрогеологик шароитлари, иқлими тупроқ агрокимёвий хоссаларига таъсир қилувчи кучли омиллар ҳисобланади.\nТадқиқот услубиёти. Тадқиқотлар Сурхондарё вилоятининг жанубий туманлари (Қизириқ туманининг "С. Тангиров", Шеробод туманининг "Ражаб бобо Рустам", Жарқўрғон туманининг "Исломбек", Музрабод туманининг "А. Ханаева" ва "А.Рахмонов", Ангор туманининг "Фидоий ангор", Термиз туманининг "Саловат" фермер хўжаликлари) да олиб борилди (3).\nЭкспедиция жараёнида фермер хўжаликларининг умумий ва экиладиган ер майдонлари, экиладиган экинлар, бериладиган ўғит, сувларнинг йиллик меъёрлари ҳақида статистик маълумотлар тўпланди. Аниқ агрокимёвий услуб билан тупроқ намуналари олинди.\nТупроқ намуналари ТАИТДИ лабораториясида майдаланди ва кимёвий анализ ўтказилиб тупроқларда гумус, умумий ва ҳарактчан азот, фосфор ва калий элементлари аниқланди.\nТупроқ таркибида гумус ва умумий ва ҳаракатчан шаклдаги азот, фосфор ва калийнинг миқдорини аниқлаш, Ўзбекистон пахтачилик институтининг қўлланмасида берилган услублар билан олиб борилди (4). Тадқиқотларда олинган натижаларнинг ишончлилик даражаси (хатолар фойизи) Б.А. Доспеховнинг усули билан аниқланди (5).\nНатижалар ва уларнинг таҳлили. Сурхондарё вилоятининг жанубий минтақасида жойлашган туманлар суғориладиган тупроқларининг агрокимёвий ҳолати тўлиқ ўрганилди.\nҚизириқ туманининг "С.Тангиров" номли фермер хўжалигида янгидан суғориладиган тақир-ўтлоқи тупроқлар тарқалган. Асосан пролювиал-аллавиал ётқизиқларда ташкил топган. Тупроқларининг ҳайдалма қатлам механик таркиби бўйича оғир қумоқли. Пастки қатламларда тупроқнинг механик таркиби ўзгаради ва 30-200 см.гача ўрта ва енгил қумоқдан иборат. Чириндининг миқдори ҳайдалма қатламда 0,931 % ни ташкил қилиб пастки қатламларда камайиб боради. Умумий азот миқдори 0,042 %, умумий фосфор миқдори 0,26 % ва умумий калий 1,8 % ни ташкил қилади. Тупроқлар кучсиз шўрланган.\nШеробод туманинг "Ражаб бобо ўғли Рустам" номли фермер хўжалигининг тупроқлари аллювиал- пролювиал ётқизиқларда ташкил топган эскидан суғориладиган тақир ўтлоқи тўпроқлар. Ҳайдалма қатлами механик таркиби бўйича оғир қумоқли. Пастки горизонтларда эса лой ва оғир қумоқли эканлиги аниқланди. Чиринди миқдори ҳайдалма қатламда 0,921 %, умумий азот 0,032 %, умумий фосфор 0,22 % ва умумий калий 2,2 % ни ташкил этди. Тупроқлар шўрланган.\nЖарқўрғон туманидаги "Исломбек" номли фермер хўжалиги Сурхондарёнинг III-соҳил усти террасасида аллиювиал-пролювиал ётқизиқларда ҳосил бўлган суғориладиган тақирсимон ўтлоқи тупроқларда жойлашган. Ҳайдалма қатламда тупроқ ўрта қумоқли, пастки қатламларда эса енгиллашгани кузатилди. Чириндининг миқдори ҳайдалма қатламда 0,44 %, умумий азот 0,044 %, умумий фосфор 0,27 %, умумий калий 1,6 % га тенг. Тупроқлар шўрланмаган.\nМузрабод туманининг "Асад Рахмонов" фермер хўжалигида асосан аллювиал-пролювиал ётқизиқларда шаклланган суғориладиган тақир-ўтлоқи тупроқ тарқалган. Тупроқнинг механик таркиби ҳайдалма қатламда ўрта қумоқли. Ҳайдалма ости қатламда оғир қумоқли. Чириндининг миқдори ҳайдалма қатламда 0,81 % га тенг, умумий азот миқдори 0,038 %, умумий фосфор миқдори 0,34 %, умумий калий 1,8 % ни ташкил қилади. Тупроқлар ўртача шўрланган.\nМузрабод туманининг "Ханаева Айсат" фермер хўжалигида Амударёнинг аллювиал ётқизиқларида ҳосил бўлган суғориладиган ўтлоқи-ботқоқ тупроқлар тарқалган. Механик таркиб бўйича тупроқлар енгил қумоқ ва пастки қатламларда ўрта ва оғир қумоқлидир. Чириндининг миқдори ҳайдалма қатламда 0,51 %, пастки қатламларда камайиб боради. Тупроқнинг ҳайдалма қатламда умумий азот миқдори 0,039, умумий фосфор миқдори 0,21 %, умумий калий миқдори 2,5 % гача боради. Тупроқлар ўртача шўрланган.\nАнгор туманинг "Фидоий-ангор" фермер хўжалиги Шеробод дарёсининг I-II аллювиал-пролювиал террасасида жойлашган. Эскидан суғориладиган ўтлоқи-тақир тупроқлар катта майдонни эгаллаган. Тупроқни ҳайдалма қатлами енгил қумоқли, пастки қатламлар натижаларга кўра ўрта ва оғир қумоқли ҳисобланади. Чириндининг миқдори ҳайдалма қатламда 0,80 %, умумий азот 0,030 %, умумий фосфор 0,34 % ва умумий калий 2,0 % атрофида. Тупроқлар шўрланмаган.\nТермез туманидаги "Саловат" фермер хўжалиги субтропик чўл минтақасида Сурхон дарёсининг III ва Аму-дарёнинг I-II террасалари қўшилиб кетган худудда жойлашган. Тупроқлари пролювиал-аллювиал ётқизиқларда ҳосил бўлган эскидан суғориладиган тақир-ўтлоқи ҳисобланади. Тупроқлар ҳайдалма қатлам механик таркиби бўйича ўрта қумоқли, пастки қатламларда ўрта ва енгил қумоқлиги аниқланди. Тупроқни ҳайдалма қатламда чиринди миқдори 0,73 % ни, умумий азот 0,045 %, умумий фосфор 0,40 % ва умумий калий 1,8 % ни ташкил қилади. Тупроқлар шўрланмаган. Сурхондарё вилоятининг ўрганилган суғориладиган тупроқларининг ҳаракатчан шаклда азот, фосфор ва калий билан таьминланганлиги 1- жадвалда кўрсатилган. Ўсимлик озиқланишида тупроқдаги озиқа элементларни ҳаракатчан шакллари катта аҳамиятга эга. Қизириқ тумани тупроқларининг ҳайдалма қатламида нитрат шаклдаги азот миқдори 15,2 мг/кг, фосфор миқдори 12,0 мг/кг ва калий миқдори 200,0 мг/кг борлиги аниқланди.\nСурхондарё вилоятининг чўл зонасида жойлашган суғориладиган тупроқларда озиқа элементларнинг ҳаракатчан миқдори (мг/кг)\nТуман ва фермер хўжалиги\nҚизириқ тумани, Кун чиқиш хўжалигидаги С.Тангиров ф/х\nСуғориладиган тақир-ўтлоқи тупроқ\nШеробод тумани, Э.Бердиев хўжалигидаги Ражаб бобо ўғли Рустам ф/х\nЖарқўрғон тумани, Оққўрғон хўжалигидаги Исломбек ф/х\nЭскидан суғориладиган тақирсимон ўтлоқи\nМузрабод тумани, Т.Бердиев хўжалигидаги Асад Рахмонов ф/х\nЯнгидан суғориладиган тақир-ўтлоқи\nМузрабод тумани, Ат-Термизий хўжалигидаги Ханаева Айсат ф/х\nЯнгидан суғориладиган ўтлоқи-ботқоқ\nСурхондарё Ангор тумани, Ш.Рашидов хўжалигидаги Фидоий-ангор\nЭскидан суғориладиган ўтлоқи-тақир\nТермиз тумани, Дўстлик хўжалигидаги Саловат ф/х\nЭскидан суғориладиган тақир-ўтлоқи\nТермиз тумани суғориладиган тақир ўтлоқи тупроқларида нитрат шаклдаги азот миқдори 15,5 мг/кг, ҳаракатчан фосфор 19,8 мг/кг ва алмашинувчи калий 205,1 мг/кгни ташкил қилади.\nМузрабод, Шеробод, Жарқўрғон, Ангор туманларининг суғориладиган тупроқлари нитрат шаклдаги азот, ҳаракатчан фосфор ва кам даражада таъминланган. Алмашинувчи калий билан ўрганилган тупроқлар асосан ўрта даражада таъминланган.\nХулосалар. Сурхондарё вилоятининг чўл зонасида жойлашган суғориладиган тупроқлари ҳаракатчан шаклдаги азот ва фосфор билан кам даражада таъминланган. Ҳаракатчан калий бўйича ўрганилган тупроқлар ўртача таъминланган гурухига киради. Ўрганилган тупроқларнинг унумдорлигини ошириш мақсадида фермер хўжаликларда ўғит қўллаш тизимини қайта кўриб чиқиш лозим.\nАннотация. Мақола Сурхондарё вилояти бўз тупроқлар минтақасида кенг тарқалган сугориладиган тупроқлар агрокимёвий ҳолатини ўрганишга бағишланган. Маълумотлар кўрсатишича тупроқларда гумус, ҳаракатчан азот ва фосфор миқдори камайиб борган. Ҳаракатчан калийнинг миқдори бўйича тупроқлар ўртача таъминланган гурухига киради.\nАзимбоев С.А. Почвм южной части Ўзбекистана и их мелиоративное состаяние // Тошкент, 1991.\nЎзбекистон Республикасининг ер ресурслари атласи//Тошкент, 2001. 12-13 б.\nСатторов Ж.С, Атоев Б.Қ. Сурхондарё вилояти бўз тупроқлар минтақасида суғориладиган тупроқларнинг агрокимёвий хоссалари // Ўзбекистон Тупроқшунослари ва агрокимёгарлари жамиятининг v қурултойи материаллари. 16-17 сентябр, Тошкент, 2010. 218-223 б.\nМетодм агрохимических, агрофизических и микробиологических исследований в поливнмх хлопковмх районах// Тошкент, 1963 г.\nДоспехов Б.А. "Методика полевмх опмтов// Москва, 1985 г .\nKalit so'zlar: ҲОЛАТИ аллювиал вилоятининг Шеробод жиҳатдан қисмида периферия ЖАНУБИЙ ХУДУДИ қилади СУРХОНДАРЁ Сурхон АГРОКИМЁВИЙ Дарёнинг ТУПРОҚЛАРИНИНГ Аму Кириш жанубий ва табиий Сурхондарё дарёлари географик жойлашган СУҒОРИЛАДИГАН кеск\n25-04-2018, 16:56 472 0\nСУРХОНДАРЁ ВИЛОЯТИ ЧЎЛ ЗОНАСИ\nКириш. Ўсимликлар ривожланиши учун микроэлементларни аҳамияти жуда катта. Улар оксидланиш - тикланиш ферментларини фаоллаштиради, ўғитлар билан солинган озиқа эелементларни - (азот, фосфор, калий) ўсимлик томонидан ўзлаштирилишини яхшилайди, фотосинтезни кучайтиради. Бундай олиб қараганда булар\nТупроқшунослик ва агрокимё илмий тадқиқот давлат институти Республикамизда тупроқлар унумдорлигини тиклаш ва ошириш бўйича бир қатор комплекс тадбирлар ўтказилмокда. Бироқ, ер ресурсларидан мақсадли, оқилона фойдаланилмаслик оқибатида антропоген омиллар таъсирида вужудга келган турли даражада\nМарказий Осиё, жумладан, Қорақалпоғистон Республикаси тупроқларини ўрганиш, улардан самарали фойдаланиш усулларини излаш жуда қадимий тарихга эга. Лекин тупроқ қопламини харитага тушириш, тупроқларнинг хосса ва хусусиятларини тахлил қилиш, уларнинг унумдорлик даражасини у ёки бу экин учун етарли


АҚШда Россиянинг “энг зўр” самолётлари маълум қилинди\nPopular Mechanics журнали "энг зўр" самолётлар рўйхатини тузди. Унга Россиянинг учта самолёти киритилди. 11.03.2021, Sputnik Ўзбекистон\nТОШКЕНТ, 11 мар — Sputnik. Американинг Popular Mechanics журнали экспертлари сўнгги 40 йил ичида "энг зўр" самолётлар рўйхатини тузишди, унга учта Россия самолёти ҳам киритилди. Журналистлар биринчи парвоз амалга оширилган йил кесимида самолётлар рўйхатини тузишди. 1998 йилда ўрмон ёнғинларини ўчиришда иштирок этган Бе-200 "Альтаир" самолёти кўрсатилди. Самолёт ёнаётган жойга 12 тонна сув олиб бориши, сўнг кўлга ёки денгизга қўниши мумкин. Самолёт 14 сония ичида яна бир юк билан учиб чиқиши мумикн. Бе-200 йўловчиларни ташиш учун ҳам ишлатилиши мумкин ёки шошилинч ёрдам авиацияси сифатида ҳам фойдаланиш мумкин.2000 йилда энг ёрқин самолёт сифатида - МиГ-1.44 МФИ самолёти белгиланди. Popular Mechanics Россиянинг бешинчи авлод Су-57 қирувчиси "2010 йил энг яхши самолёти" деб топди.\nҳарбий техника, ақш\n18:57 11.03.2021 (янгиланди: 15:50 01.04.2021)\nPopular Mechanics журнали "энг зўр" самолётлар рўйхатини тузди. Унга Россиянинг учта самолёти киритилди.\nТОШКЕНТ, 11 мар — Sputnik. Американинг Popular Mechanics журнали экспертлари сўнгги 40 йил ичида "энг зўр" самолётлар рўйхатини тузишди, унга учта Россия самолёти ҳам киритилди.\nЖурналистлар биринчи парвоз амалга оширилган йил кесимида самолётлар рўйхатини тузишди. 1998 йилда ўрмон ёнғинларини ўчиришда иштирок этган Бе-200 "Альтаир" самолёти кўрсатилди. Самолёт ёнаётган жойга 12 тонна сув олиб бориши, сўнг кўлга ёки денгизга қўниши мумкин. Самолёт 14 сония ичида яна бир юк билан учиб чиқиши мумикн. Бе-200 йўловчиларни ташиш учун ҳам ишлатилиши мумкин ёки шошилинч ёрдам авиацияси сифатида ҳам фойдаланиш мумкин.\n2000 йилда энг ёрқин самолёт сифатида - МиГ-1.44 МФИ самолёти белгиланди. Popular Mechanics Россиянинг бешинчи авлод Су-57 қирувчиси "2010 йил энг яхши самолёти" деб топди.


Коронавирусга қарши биринчи вакцина рўйхатга олинди - Халқ сўзи\nКоронавирусга қарши биринчи вакцина рўйхатга олинди\n14:08 11 Август 2020 Дунё\nРоссия президенти В.Путин коронавирусга қарши дунёда биринчи вакцина Россияда рўйхатга олинганини эълон қилди. Унинг сўзларига кўра, вакцина самарали ва барқарор иммунитетни шакллантиради. Президентнинг қизларидан бири коронавирусга қарши ушбу вакцина билан эмланган.\nШундай қилиб, Россия янги коронавирус инфекциясига қарши вакцина рўйхатга олинган дунёдаги биринчи мамлакатга айланди.\nМамлакат Соғлиқни сақлаш вазири М.Мурашконинг маълум қилишича, Гамалея номидаги Миллий эпидемиология ва микробиология тадқиқотлар маркази ва «Биннофарм» компаниясида вакцинани ишлаб чиқариш бошланади.\nМатонатли инсонлар фақат афсоналарда эмас, улар сизу бизнинг ёнгинамизда ҳам бор (Фоторепортаж)


Сўхда 3 та дам олиш маскани яратилади, вилоят марказига авиақатновни йўлга қўйиш режалаштирилмоқда - Daryo\n23:08, 04.06.2020 23862\nСўх туманида учта дам олиш маскани яратилади. Тумандаги эски аэродромни қайта таъмирлаб, вилоят марказига ҳаво йўллари орқали бориб келишни йўлга қўйиш масаласи ҳам кўриб чиқилмоқда. Бу ҳақда Сўх тумани ҳокимлиги хабар берди.\nҚайд этилишича, мазкур масалалар 3 июнь куни бош вазир Абдулла Арипов раҳбарлигида Сўх тумани ҳокимлигида бўлиб ўтган йиғилишда муҳокама қилинган.\nШунингдек, Симодон, Касминон, Ҳушёр, Малбуд ва Варган ҳудудларида икки ой давомида тик қудуқлар ўрнатилиб, бўш турган ерлар ўзлаштирилади. Олтита маҳалла фуқаролар йиғинида кичик саноат ҳудудлари ташкил этилиши белгилаб олинди.\nМавзуга доир: Сўхлик битирувчиларга ОТМларга киришда 500 та давлат гранти квотаси ажратилди\nТаъкидланишича, туманга ташриф буюрган вазирлар ўз соҳалари бўйича икки кун давомида мавжуд муаммоларни ўрганиб, уларни тўлиқ бартараф этиш учун манзилли дастур лойиҳаси ишлаб чиқилди.\nШунингдек, Сўх—Риштон йўли ва бошқа мавжуд муаммоларни бартараф этиш мақсадида таклифлар билдирилган.\nҲудудда 2020 йил давомида қиймати 101 миллиард сўм бўлган 73 лойиҳа амалга оширилади. Бунинг натижасида 4,5 мингта янги иш ўрни яратилиши кутилмоқда. Банклар кўмагида 82 та лойиҳа амалга оширилиб, бу мақсадлар учун Сўх туманига 153 миллиард сўм кредит йўналтирилади.\nАввалроқ Сўх туманига янги ҳоким ва ички ишлар бўлимига янги раҳбар тайинлангани ҳақида хабар берилганди.\nМаълумот учун, 31 май куни Ўзбекистоннинг Сўх тумани Чашма қишлоғи ва Қирғизистоннинг Қадамжой тумани Чечме қишлоғи аҳолиси ўртасида Қирғизистон ҳудудида жойлашган, сувидан Ўзбекистон ҳам фойдаланадиган Чашма булоғи устида баҳс чиқиб, катта можарога айланиб кетган. Сўх тумани ҳокимлиги маълумотларига кўра, ҳодиса оқибатида 187 нафар ўзбекистонлик тан жароҳати олган, Ўзбекистон ҳудудидаги учта хонадонда ёнғин чиққан. Қирғизистоннинг Боткен вилоятида уй ва омборхона ёниб кетган.\nУшбу ҳолат юзасидан 1 июнь куни Ўзбекистон бош вазири Абдулла Арипов Ўзбекистон—Қирғизистон чегарасида қўшни мамлакат ҳукумати раҳбари билан учрашди. Бундан ташқари, Президент Шавкат Мирзиёев Қирғизистон президенти Сўронбой Жээнбеков билан телефон орқали мулоқот қилди.\n12:42, 25.12.2021 131048\n15:16, 09.01.2022 92833\n09:02, 11.01.2022 88596\n00:52 Бугун 12802\n00:32 Бугун 12845\n00:15 Бугун 9181\n23:41, 22.01.2022 11014\n15:46, 21.01.2022 166795\n23:43, 21.01.2022 87157\n14:16, 22.01.2022 75600\n15:58, 21.01.2022 68298


Москва Вашингтон келишувни бузганига норозилик билдирди | Qalampir.uz\nМосква Вашингтон келишувни бузганига норозилик билдирди\nОлам\t04 Июнь 08:25 9797\nАҚШ нега Украинага янги ҳарбий ёрдам пакети доирасида тўртта Ми-17 вертолётини жўнатаётганини тушунтириши керак. Негаки Москва шу турдаги вертолётларни фақатгина Афғонистонда фойдаланиш учун Вашингтонга берган. Бу ҳақда Россия ТИВ матбуот котиби Мария Захарова маълум қилди.\n“Ушбу тушунча қонуний равишда тегишли шартномада ва охирги фойдаланувчи сертификатида мустаҳкамланган бўлиб, унда вертолётлар Афғонистон Ислом Республикасига унинг Қуролли Кучлари учун етказилиши кераклиги оқда қора билан кўрсатилган. Фақат шу тарзда ва бошқача бўлиши мумкин эмас”, дейилади департамент веб-сайтидаги изоҳда.\nРоссиянинг АҚШдаги элчихонаси Давлат департаментига расмий мурожаат қилиб, батафсил тушунтириш талаб қилган, бироқ Вашингтон “ҳеч қандай арзирли жавоб” бермаган.\n“Шунингдек, Америка томони Россия ва НАТО ўртасидаги кескинлашувга қарши эканини эълон қилиб, Украинага масъулиятсизлик билан узоқ масофага учувчи ракета ва артиллерия тизимларини етказиб бераётганини ҳам таъкидлаймиз...”, дея қўшимча қилган Захарова.\nТашқи ишлар вазирлиги АҚШнинг Украинадаги можарони тезроқ ҳал қилиш имкониятини орқага сурган ҳаракатларини кескин қоралаган ва бунинг оқибатларини “Вашингтон ва Киев” зиммасига юклаган.\nЭслатиб ўтамиз, АҚШ 1 июнь куни Украинага юбориладиган янги ҳарбий ёрдам пакетини эълон қилди. Умумий қиймати 700 млн доллар бўлган ёрдам HIMARS ракета тизимлари ва Ми-17 вертолётларини ҳам ўзи ичига олади.\n03 Июль 12:03 68678\n04 Июль 13:26 60412\n03 Июль 09:53 35662\n04 Июль 16:52 34447


ОСНОВНОЕ СРЕДСТВО ФИЗИЧЕСКОЙ КУЛЬТУРЫ – ФИЗИЧЕСКОЕ УПРАЖНЕНИЕ\nАжимов Ерадил Абдимуратович\nАннотация. Существует физическая классификация упражнений, в которой вся многообразная мышечная деятельность объединена в отдельные группы упражнений по физиологическим признакам.\nКлючевые слова: организм, физическое воспитание, физические упражнения, движения.\nхалк таълими ходимларини кайта тайёрлаш\n«Амалий фанлар ва мактабдан ташқари таълим»\nРеспублики Каракалпакстан, г. Нукус\nЖИСМОНИЙ МАШҚЛАР МАШҒУЛОТЛАРНИНГ АСОСИЙ ВОСИТАСИДИР\nPHYSICAL EXERCISES IS THE MAIN SOURCE OF PHYSICAL EDUCATION\nАннотация. Жисмоний машқнинг шакли ва мазмуни органик тарзда бир-бири билан боғланган бўлиб, бунда мазмун белгиловчи ва ҳаракатчанроқ унсур бўлиб шаклига нисбатан муҳимроқ аҳамиятга эгадир.\nКалит сўзлар: организм, жисмоний тарбия, жисмоний машқ, харакат.\nAbstract. Тhere is a physical classification of exercises in which whole various muscular activity are joined into separate groups of exercises by physiological features.\nKey words: organism, physical exercises, physical education, attempt.\nЖисмоний машқлар инсоннинг ҳаракатланиш амалиётлари булиб, булар жисмоний тарбия вазифаларини амалга ошириш мақсадида бажарилади. Бошқача қилиб айтганда, бу жисмоний тарбия қонуниятларига мувофиқ ташкиллаштирилган одамнинг ҳаракатланиш фаолиятидир. Ушбу тушунчанинг маъноси қуйидагидан иборат. Инсон амалга оширадиган ҳаракатлар хилма-хилдир меҳнат ҳаракатлари, маиший ҳаракатлар ва ҳ.к. ҳаракатларнинг йиғиндиси яхлит бир ҳаракатга мажассамлашади, натижада бу ҳаракатларда инсоннинг ташқи дунёга бўлган муносабати, унинг эҳтиёжлари ва хиссиётлари ўз аксини топади. Хозирги даврда қулланиладиган жисмоний машқларнинг сони ниҳоятда куп булиб, уларнинг кўпчилиги бир-биридан ҳам шаклан, ҳам мазмунан кескин фарқланади. Ушбу хилма-хилликда тўғри йўлни топиб олиш ва у ёки бу машқни ишлатишда энг аввал уларнинг мазмун-моҳияти борасида аниқ тасаввурга эга бўлмоқ керак.\nЖисмоний машқларнинг мазмунини унинг таркибига кирувчи ҳаракатлар ва машқ давомида инсон организмида кечадиган асосий жараёнлар ташкил қилади ва бу омиллар машқ қилувчига ўз таъсирини кўрсатади. Бу жараёнлар ҳам мураккаб, ҳам хилма-хилдир. Уларни турли хил нуқтаи назардан, яъни психологик, физиологик ва бошқа йўсиндан мушоҳада этиш мумкин.\nФизиологик нуқтаи назардан олиб қараганимизда жисмоний машқлар даврида организм секин ҳолатга нисбатан функционал фаолиятнинг юқори поғонага кўтариши билан характерланади. Организмдаги ушбу ўзгариш ниҳоятда катта бўлиши ҳам мумкин. Бу эса ўз навбатида машқларнинг хусусиятига боғлиқдир.\nЖисмоний машқларнинг мазмун-моҳияти педагогик нуқтаи назардан қаралганда, бунда алоҳида физиологик, биохимик ёки бошқа узвий ўзгаришлар унчалик муҳим эмас, балки улар натижасида инсоний қобилиятларни муайян мақсад томон ривожлантириш ва буни муайян маҳорат ва билимларни шакллантириш билан биргаликда олиб бориш алоҳида аҳамият касб этади.\nЖисмоний машқларни бажариш жараёнида моддий ва психологик ҳодисаларнинг ҳаққоний бирлигидан келиб чиққан ва диалектика позицияларидан қурилган тақдирдагина уларнинг мазмун-моҳиятини тўғри талқин этиш имконияти вужудга келади.\nУ ёки бу жисмоний машқнинг маъно жиҳатида хусусиятлар унинг шаклини белгилаб беради. Жисмоний машқнинг шакли унинг ички ва ташқи тузилиши /яъни унинг шаклланиши жисмоний тарбияланиши/ни белгилаб беради. Жисмоний машкнинг ички тузилиши шу билан характерлики, бунда организмдаги ҳаракатланиш жараёнлари муайян машқ давомида бир-бирлари билан қандай боғланган, уларнинг нисбати қандай, уларнинг биргаликда ҳаракатланиш ва ўзаро муносиблиги билан белгиланади. Масалан, югуриш давомида кузатиладиган асаб ва мускуллар ўзаро ҳаракатлари, мотор ва вегетатив ҳаракатланишлар, шунингдек, турли энергетик /аэробик ва анаэробик/ жараёнларнинг муносиблиги, масалан, штанга кутариш давомида курсаткичлардан булиши мумкин. Жисмоний машқнинг ташқи тузилиши унинг кўзга кўринадиган шаклларидан бири ва бу нарса макон, замон ва динамик ҳаракатларнинг ўзаро нисбати билан характерланади.\nЖисмоний машқнинг шакли ва мазмуни органик тарзда бир-бири билан боғланган бўлиб, бунда мазмун белгиловчи ва ҳаракатчанроқ унсур бўлиб шаклига нисбатан муҳимроқ аҳамиятга эгадир.\nДемак, у ёки бу жисмоний машқда муваффақиятга эришиш учун энг аввало унинг мазмуний томонини керакли тарзда ўзгартирмоқ керак, ҳамда куч, тезлик ва бошқа қобилиятларни тарбиялаш асосида организмнинг функционал имкониятларини ошириш учун шарт-шароит яратиш керак. Буларнинг пайдо бўлишидан кўп миқдорда мазмун элементларининг ўзгаришига ҳам боғлиқдир, шу билан бирга машкнинг шакли хам ўзгариб боради. Шакл ҳам ўз навбатида мазмунга таъсир кўрсатиши мумкин. Жисмоний машқларнинг шакли тўлиқ бўлмаса, бунинг натижаси ўлароқ ички имкониятларни максимал тарзда ифода этиш йўлида тўсиқ пайдо бўлади ва аксинча, шакл мукаммал бўлса, бунинг оқибатида жисмоний қобилиятлардан эффектив тарзда фойдаланиш имконияти туғилади. Жисмоний машқларнинг шакли мустақил аҳамиятга эга булади. Шу нарса ҳам ифодасини топадики, мазмунан турлича бўлган машқлар умумий хусусиятга эга бўлади. Масалан бир маромда бажариладиган югуриш.\nЖисмоний машклар бу ҳаракатланиш амалиёти ва уларнинг мажмуи бўлиб, жисмоний тарбия масалаларини хал этишга қаратилган, ҳамда унинг қонуниятларига биноан шаклланган ва ташкиллаштирилган бўлади.\nЖисмоний машкларнинг самарадорлиги энг аввал уларнинг мазмуни билан белгиланади. Жисмоний машкларнинг мазмунига кирувчи ҳаракатланиш омиллари /ҳаракатлар, амалиётлар/нинг асосий хоссалари бўлиб, бунга уни бажариш давомида организмдаги функционал системаларда ҳосил бўлган жараёнлар киради.\nАгарда ҳаракат ўқитиш давомида озми-кўпми мукаммал маҳорат даражасига етказилган бўлса, унинг шаклланиши уч босқичдан иборат булади. Ва бу босқичлар тарбиявий масалалар жиҳатидан ҳам бир-биридан фарк қилади.\nБиринчи босқичда ҳаракатланиш амалиёти ўрганилади. Бунда харакатланиш татикасини умумий шаклда бажариш қобилияти шаклланади. Иккинчи босқичда ўрганиш жараёни чуқурроқ ва батафсилроқ хусусиятга эга бўлади. Натижада ушбу босқичда харакатланиш маҳорати аниқ шаклга келади ва кисман одат тусига кириб қолади. Учинчи босқичда ҳаракатланиш амалиётиниг мустахкамланиши ва тобора такомиллашиши таъминланади, бунинг натижасида мустаҳкам маҳорат шаклланади: ўқитилаётган шахс шундай сифатларга эга бўладики, булар ёрдамида ушбу маҳоратни ҳаракатланиш амалиётининг турли ҳолатларида мақсадга мувофиқ тарзда ишлатиш имконияти ҳосил булади.\nЎз-ўзидан равшанки, мазкур тушунтириш таълим жараёнининг энг умумий схемасидир холос, аслида эса унинг структураси машғулотларнинг йўналиши, ўрганилаётган ҳаракатларнинг хусусиятлари ҳамда ўқитилаётган талабаларнинг қандайлигига қараб белгиланади. Масалан ёппасига умумий жисмоний тайёргарлик шаклида олиб бориладиган таълим жараёни асосан биринчи ва иккинчи босқичларда амалга оширилади. Худди шу нарса ҳаракатланиш амалиётларига ўргатиш мобайнида ҳам кузатилади ва бунда ушбу аломатлар асосий ҳаракатланиш машқларига дебоча сифатида қўлланилади. Бошқа ҳолларда эса учинчи босқич муҳимроқ аҳамиятга эга бўлиши мумкин ва бу нарса спорт машғулотлари учун айниқса, характерлидир.\nДастлабки ўрганиш босқичида кузланадиган мақсад бу ҳаракатланиш амалиёти техникасининг асосларини ўрганиш ҳамда ушбу ҳаракатларни жуда бўлмаганда оддий шаклда бажариш қобилиятини шакллантиришдан иборат. Ушбу мақсадга эришиш йўлида хусусий масалалар қуйидагилардан иборат а)ҳаракатланиш амалиёти ва унга эга бўлиш ҳақидаги тушунчани ҳосил қилиш б) ҳаракат техникасининг қисмлари /фаза ёки элементлари/ урганиш в)ҳаркатланиш амалиётиниг умумий ритмикасини шакллантириш г) керак бўлмаган ҳаракатлар ва ижро техникасининг қўпол бузилган формаларини бартараф этиш.\nЎйин тайёргарлигининг вазифалари\nКучни тақсимлай билиш маҳоратини такомиллаштириш, яъни ўз кучи ва имкониятларини мумкин қадар мужассамлаштира олиш салоҳиятини шакллантириш, кескин ҳаракатланиш фаолиятидаги даврларни уйғунлаштира олиш.\nИндивидуал ҳаракатларни ва жамоадаги шериклар билан ҳаракатларни такомиллаштириш, бу эса ишлаб чиқилган режани амалга оширишда ўз аксини топади. Фойдаланган асосий тактик системаларни, комбинацияларни ва уларнинг вариантларини такомиллаштириш.\nЎйин тайёргарлигини таъсирчанлигини қўллаш мақсадга мувофиқдир:\nТаълимий ўйинга ўйинни олиб бориш билан боғлиқ бўлган танланган схемани амалга ошириш ёки бўлмаса, енгиллаштирувчи факторларни енгиш билан бирга режалаштирилган ўзаро ҳаракат системаси билан боғлиқ бўлган топшириқларни киритиш.\nБўлажак асосий рақибларни имконий тактик режаси бўйича ҳаракат қилувчи шериклар билан таъминлаб ўйинни ўтказмоқ.\nЗаҳирадаги ўйинчиларни вақти-вақти билан жамоанинг асосий таркибига киритиб туриш ва улардан олинган тактик топшириқни бекаму кўст бажаришни талаб қилиш.\nБаъзи бир тактик комбинациялар вавариантларни олдиндан шаклланган сигналлар бўйича бошқа тактик комбинация ва вариантларга ўзгартириб туриш йўлини қўллаш.\nМусобақага оид тажрибакор спортчиларни ўқув машғулоти жараёнида асосий ўринни эгаллайди. Назарий нуқтаи назардан мусобақалар тайёрловчи иккинчи даражали ва асосий тоифаларга булинади. Улар расмий, ўртоқлик, синов ва намойиш этиладиган хилларга бўлинади. Тайёргарлик даври вавазифаларига қараб, мусобақаларнинг вазифаси ва аҳамияти ўзгариб туради у ёки бу шаклни тиклаш мобайнида олдинга қўйилган вазифаларни бажариш устидан назорат омилларини аниқ белгилаш ниҳоятда муҳимдир.


Ҳажарул асвад « O'zbekiston ERK Demokratik Partiyasi\n08 January 2016 - 13:29\nТАРИХИ МУҲАММАДИЙ – 5 (давоми)\nБАЙТУЛЛОҲНИНГ ДАСТЛАБКИ БИНОСИ\nВаҳий келишидан беш йил бурун Қурайш араблари Байтуллоҳни бузиб, қайта ясамоқчи бўлдилар. Бунинг сабаби эса, Макка шаҳрида бир қаттиқ ёмғир ёғиб, Байтуллоҳни сел босиб, томлари йиқилишга бошлади. Мана шунинг учун Қурайш қабиласи Байтуллоҳни бошқатдан ясашга қарор қилдилар. Бунга сарф бўладиган чиқимга энг ҳалол моллардин беришга қаттиқ шарт қилдилар. Ўғирликдан, порадан, қимордан, фоҳишаликдан ва бошқа ҳар турлик бузуқчиликлардан топган молларни қўшмасга ваъда қилдилар.\nБайтуллоҳ ер юзида пайдо бўлгандан бошлаб, ўн марта бузиб, ясалганлиги ҳақида ривоят бордур. Энг аввал, биринчи навбатда фаришталар тарафидан бино қилинган эди. Инсон насли дунёга келмасдан илгари, ер устига жинлардан Бани Жон тоифаси эга эдилар. Иблис шайтон шу тоифа наслидан эди. Бу тоифа ер устида кўп фитна-фасод ишларини қилдилар.\nАллоҳ таоло қаҳр қилиб, уларни ҳалок қилишни тўртинчи қават осмон фаришталарига буюрди.\nБулар тушиб Бани Жон тоифасини ҳалок қилдилар, сўнгра ўз маконларига чиқишларига рухсат бўлмай, бирмунча вақт ер устида қолдилар. Ҳадисда айтилишича, тўртинчи қат осмонда қизил ёқутдан ясалган Байтул Маъмур деган бир бино бўлган. Ер устида ҳожилар Байтуллоҳни тавоф қилганларидек, фаришталар осмонда бу уйни зиёрат қилишур эдилар.\nШунинг учун ерда туришга буюрилган фаришталар ер устида ҳам шундоқ бир улуғ муборак бино бўлишини талаб қилдилар, Аллоҳ таоло дуоларини ижобат қилди. Байтул Маъмурнинг тўппа-тўғри тагига бир уй биносини ясаб, шуни тавоф қилишга буюрди. Мана шу Байтуллоҳнинг биринчи биноси эди. Иккинчиси, Худо билур, бу воқеадин қанча замон ўтгандин сўнгра отамиз ҳазрати Одам Сафийюллоҳ вужудга келдилар. Жаннатдин тушган жойлари — Ҳиндистондин қирқ қайта пиёда юриб, ҳаж қилганлари ҳадис китобларида ривоят қилинур. Йиғи зори билан қилган тавбалари икки юз йилдан сўнгра қабул бўлиб, онамиз Момо Ҳавво ила Арафотда кўришганлари, Муздалифада топишганлари тарих китобларида машҳурдир.\nАна шу тарихда фаришталардин кейин отамиз Одам Сафийюллоҳ Байтуллоҳни иккинчи ясаганлари ҳақида ривоят бордур. Жаннатдин тушишлари ва вафот бўлишлари Ҳиндистон тупроғидин Сарандип тоғида бўлганлиги машҳур бўлса ҳам, Мино тоғи тагида Масжиди Ҳайфда мадфундурлар (кўмилган), деган сўзни китобларда кўрдим.\nУчинчи биноси Одам алайҳиссалом ўғиллари томонидин қилинган демишлардур.\nТўртинчиси, Иброҳим Халилуллоҳ тарафидин қилинганлиги Қуръони каримда очиқ айтилмишдур.\nБешинчи ва олтинчиси, Амолиқа, Журҳум араблари тарафидин ясалганлигини тарих аҳллари ривоят қилурлар.\nЕттинчиси, Пайғамбаримиз соллаллоҳу алайҳи васалламнинг бешинчи боболари Қусай ибн Килоб томонидин ясалмишдур.\nСаккизинчисини Қурайш қабиласи ясадилар. Шу кунларда Пайғамбаримизнинг муборак ёшлари ўттиз бешда бўлиб, тўлиқ йигитлик вақтлари эди. Қурайш халқи Байтуллоҳнинг биноси учун ўз ваъдалари бўйича энг ҳалол касблардин бир мунча мол чиқардилар. Бу йўлда йиғилган мол-дунёлари ва ҳам кучлари билан ишга киришдилар. Пайғамбаримиз ҳам амакилари, уруғ-туққанлари ила тош ташишиб, ҳар турлик хизматда бўлдилар. Иброҳим алайҳиссалом ясаган вақтларидаги асосий ул (пойдевор) устидин тош қўйишиб чиқдилар.\nШундоғ бўлиб, Байтуллоҳ томлари кўкрак бўйи кўтарилди.\nҲАЖАРУЛ АСВАД ТАРИХИ\nЭнди Ҳажарул асвад тошини ўз жойига ўрнатиб қўйиш вақти эди. Шу ўринда Ҳажарул асвад тоши тарихидин бир оз маълумот бериб ўтайлик: «Маълум бўлгайки, ҳадисларнинг мазмунларича, Байтуллоҳ ер устига бино бўлган чоғида Аллоҳ таолонинг амри ила «Ҳажарул асъад» тоши жаннатдин келтирилди. Байтуллоҳни тавоф қилишда бошлаш ўрни белгиланиши учун уни кун чиқиш дўқмишига қўйдилар. Жаннатдин янги чиққан чоғида ўз нури билан бутун Ҳарам ҳудудини, яъни Макка шаҳри атрофини ёритур эди.\nФатарот замонларида, яъни икки пайғамбар ораси узоқлашиб, дин йўлидин халқлар адашган даврларида ҳам Байтуллоҳни тавоф қилиш одатлари ташланмаган эди. Лекин уларга Байтуллоҳнинг хурмат-одобларини ўргатишга дин олимлари қолмаганликдан, араблар ўз сўйганларича тавоф қилур эдилар. Ғусл, таҳорат, сатри-аврат каби диний ишларни халқ унутган эди. Шу сифатлик араб мушриклари, таҳоратсиз эр-хотунлар тавоф қилганларида, одатлари бўйича Ҳажарул асъадга юз-кўз, қўлларини суртишур эди. Мана шу беодобчилик касофатига қолиб кетиб, бу муборак тошдин илгариги ёруғлик нури кўтарилди. Аввалда шам чироғидек оқ нурлик бўлиши билан «Ҳажарул асъад», яъни «муборак тош» деб аталган бўлса ҳам, у инсонлар касофатидин нурлари сўниб, «Ҳажарул асвад», яъни «қора тош» номини кўтарди. Энди бу муборак тош шу сифат билан зоҳирий ҳуснидин ажраган бўлса ҳам, маънавий файзи-илоҳийси абадий ўзида боқийдур. Шунинг учун Пайғамбаримиз соллаллоҳу алайҳи васаллам айтдилар:\n«Қиёмат кунида Аллоҳ таоло Ҳажарул асвадни кўрар кўзлик, сўзлар тиллик қилиб, бурунги ҳусни-жамолига қайтаргай, ихлос ила уни зиёрат қилувчиларнинг иймонига Худо олдида гувоҳлик бергай» дедилар. Алмийсоқ кунида ҳамма арвоҳлардин олинган аҳднома Ҳажарул асвадда сақланмишдур, деган ривоят бордур. Яна онамиз Оишадин ривоят ҳам бордур.\nПайғамбаримиз: «Эй мўминлар, Ҳажарул асвадни кўп зиёрат қилинглар, ани ғанимат билинглар, бир кун бўлурки, одамлар Байтуллоҳни кечалаб тавоф қилурлар, эрталаб турганларида Ҳажарул асвадни топа олмаслар. Чунки жаннатдин чиққан барча нарсаларни Аллоҳ таоло қиёмат олдида яна жаннатга қайтарур», дедилар.\nЯна ўз сўзимизга келайлик. Ҳажарул асвадни ҳазрати Иброҳим Халилуллоҳ қўйган жойларига ўрнатиш керак эди. Ҳажарул асвадни ўз жойига ўрнатиш учун кўтаришни талашиб, Қурайш халқи ўртада жанжал чиқардилар. Ҳар уруғ бу ишда ўзларини бошқалардин ҳақлироқ кўришар эди. Бу тўғрида сўзлари бир жойга тўхтаёлмасдин, келиша олмай охири қилич, найзаларига югуришиб, урушмоқчи бўлдилар. Иш шу жойга етганда, оқил одамлардин ўртага ярашчилар тушди. Ундоғ улуғ иш устида Байтуллоҳ олдида ноҳақ қон тўкишдин сақланайлик, деб ўзлари инсофга келдилар. Оқил орачиларнинг кўрсатишлари ила Бани Шайба дарвозасидин ким илгари кирса, шунинг ҳукмига ҳаммамиз рози бўлайлик, деб қарор чиқардилар.\nШул куни Пайғамбаримиз келмаган бўлиб, бу воқеадин хабарлари йўқ эди. Шу орада у киши дарвозадин кириб келдилар. Буни кўрган Қурайш халқи ҳаммалари бир оғиздан ажаб яхши иш бўлди, чин сўзлик, ишончлик кишимиз Муҳаммад Амин келди, бунинг ҳукмига барчамиз розимиз, дейишдилар. Пайғамбаримиз бу ишнинг тубига тушунгандин кейин елкаларидаги ридоларини ерга ёзиб, Ҳажарул асвадни ридога солдилар, ўн бир уруғ Қурайшдин бир кишидин келсин, Бани Ҳошим уруғидин мана мен бўлдим, Ҳажарул асвадни ҳаммамиз баробар кўтариб, ўрнига қўяйлик, деб ўн бирлари баробар кўтардилар. Ўз жойига етказганларида Пайғамбаримиз қўллари билан ўрнаштириб қўйдилар. Шунинг билан ўтга сув сепгандек фитна босилди. Пайғамбаримизнинг бу қилган тадбирларига, мундоқ ақл топганларига барчалари рози бўлишиб, офарин қилишдилар. Бу тадбирлари билан қанча одамларни ноҳақ қонлари тўкилишидин сақланди. Шундоқ бўлиб, бу воқеа ҳам зиёнсиз ўтди.\nЭнди Пайғамбаримизнинг ёшлари қирққа яқинлашди, ваҳий келишига олти ой чамаси қолганда ҳар турли яхши тушларни кўрар эдилар. Қандоқ туш кўрсалар, ҳеч ўзгармай, шундоқ келур эди.\nЭнди бу жойда тушнинг ҳақиқати нима эканлигини ўқувчиларга тушунтиришни лозим топдим. Чунки туш кўришнинг кўп чуқур ҳақиқати бордур. Агар буни яхши тушуниб билса, бу бизга кўриниб турган табиат оламининг устида яна бир ҳақиқат оламининг борлигини билдирадур. Бунинг билан Худонинг борлиқ бирлиги, пайғамбарлар сўзларининг ҳақ ростлигига йўл очиладур. Энди билмак керакким, инсоннинг ҳақиқий руҳи (жони) фан олимлари, табиат олимларининг деганларидек қондин чиққан бир қувват эмас, балки дин олимларининг улуғ раҳбарлари, пайғамбарлар айтганларидек, табиат усти — ҳақиқат оламидин Худо амри билан инсон вужудига вақтлик қўйилган омонат бир гавҳардур. Мана бу руҳ қондин пайдо бўлган руҳ билан бек қаттиқ алоқалик бўлиб, Худо ҳикмати билан шу парда остига яширинганликдин, инсонлар аҳли парда остидаги асрорга етишолмайди. Чунки табиат оламининг ичидаги сирларни текширишда фикр майдони ҳар қанча кенг бўлса ҳам, аммо табиат оламидан устунги диний масалаларда пайғамбарларнинг раҳбарлиги остидагина йўл топилмаса, ёлғиз ақл билан ҳақиқатни топиш имкондин ташқаридур. Шунинг учун бу ҳақда раҳбарлик қилиш учун пайғамбарларни юборди. Мана, инсон ҳақиқати шу гавҳардур. Бу гавҳар азалий эмас, абадийдур. Яъни, бу руҳ илгари йўқ эди, кейин яратилди, демакдур. Энди у йўқолмай мангу яшайди. Ҳар инсон ўлгандин кейин, унинг руҳи дунёдаги қилмишига қараб, қилган амалига лойиқлаб белгиланган жойда, яхши бўлса роҳатда, ёмон бўлса меҳнатда (машаққатда) турадур. Пайғамбаримизнинг: «Инсон қабри жаннат бўстонларидин бир бўстон ёки дўзах чуқурларидин бир чуқурдур», деган сўзларининг асли ҳақиқати шулдур. Қиёмат куни Аллоҳ таоло инсонларни шу руҳ билан тиргизур. Қуръони каримдаги: «Ва ясъалунака анир-руҳи, қулир руҳу мин амри роббий» оятининг маъноси: «Эй Муҳаммад, руҳнинг ҳақиқатини сендин сўрайдилар, сен айтгин, руҳ Аллоҳнинг амридин пайдо бўлгандур». Мана шундин ҳам инсоннинг шу руҳи муроддур. Бу руҳнинг эса арвоҳ олами ила алоқаси бордур. Арвоҳ олами деб, фаришталар оламини айтурлар. У руҳнинг асли ватани табиат олами устидаги фаришталар оламидур. Бошқа ҳайвонлардин инсонларнинг фарқи шу руҳ орқали бўлур. Илмий тараққиётлар, ижодий фикрлар ҳаммаси шу руҳ натижасидур. Энди инсоннинг туш кўриши шуки, ухлаган чоғида шу руҳ тан хизматидин бўшаниб, юқориги ўз оламига сайр қилиб чиққай. Дунёда бўладиган ҳодисаларнинг маълумоти тамоми ила ул жойда бордур. Инсон руҳи шу дунёда бўладурган баъзи воқеаларни ул жойда кўргай.\nЭнди руҳнинг шу кўришини туш, деб айтилур. Руҳ ҳар қанча ёруғ, мусаффо бўлса, кўрган тушлари шунча ёруғ, тўғри чиқар. Мисоли бир кўзгудирким, аксни тўғри кўрсатиш учун унинг сайқали сафолик, доғсиз, юзи силлиқ, текис бўлиши шартдир. Кўрилган тушлар раҳмоний ва шайтоний бўлиб, иккига ажрайди. Раҳмоний тушларнинг ҳақиқатлигида ҳеч шак йўқдур. Чунки Пайғамбаримиз айтдилар: «Мендин кейин ваҳий келиши тўхтатилиб, илми ғойиб эшиги ёпилур. Лекин тақволик, пок кишиларнинг кўрган тушлари ваҳий намунаси бўлиб, тўғри келур». Яъни, раҳмоний тушлар эса ғойибий ҳодисаларга ишорат бўлур, дедилар. Шунинг учун пайғамбарлар, авлиёлар, тақволик олимлар, солиҳ, мўмин бандаларнинг кўрган тушлари албатта ҳақдур. Қуръони каримда ҳазрати Юсуф алайҳиссаломнинг ёшлигида кўрган тушларининг тўғри чиқиши бунга очиқ далилдур. Ҳар одам ўз умри ичида бир неча тўғри тушлар кўриши маълумдир. Бу ҳақиқатга ҳеч ким инкор қилолмас. Демак, Пайғамбаримиз деганларидек, ваҳий узилгандин сўнг, ғойибни билишга солиҳ кишилар кўрган тушлардин бошқа йўл йўқдур.\nМана шу ғойибдин хабар берувчи руҳ, Алмийсоқ кунида «Аласту бироббикум» саволига «Қолув бало» жавобини берган шу руҳдур. Аллоҳ таоло алмийсоқдаги аҳдини шу руҳлардин олмишдур. Охират кунида ҳисоб-китоб бергувчи, жаннат-дўзахга тушгувчи ана шу руҳлик инсондур. Ҳаммага маълумки, киши тушида ҳар хил нарсаларни, ўлик-тирикларни кўргай. Ўйлаб кўрайлик, кўргувчи, кўринувчи кимдур? Албатта, шулар арвоҳлардур.\nБуни ҳам билмак керакким, дин ишларида, табиат усти масалаларида ёлғизгина ақлга суянмай, бу ҳақда пайғамбарлар сўзларини асос қилиб тутишлик ҳар бир мусулмон одамга фарздур. Бу оламнинг сирларига ҳеч ким пайғамбарлардек воқиф эмасдур. Инсон оламининг билган нарсалари билмаганлари олдида улуғ денгиздин бир томчи сув мисолидадур.\nМўминларга қандоғ улуғ неъматдурким, дин ишларида, ғойибий имонларида аларнинг йўлбошчилари бир юз йигирма тўрт минг пайғамбарлардур. Бу сўзларни ёзгувчи фақир, бошдин ўтган меҳнат кунларимда бир неча кўрган тушларим бордурким, ул тушларим эса энг оғир аҳволда ётган кунларимда Аллоҳ таоло тарафидин бу осий қулига қилган илтифотларидин улуғ бир ишорат эди. Яна асли сўзимизга келайлик. Пайғамбаримизга бу туш кўриш даври олти ой миқдори давом этди.


Москва масжидларида бу йилги ҳайит намози оммавий бўлмайди - 12.05.2021, Sputnik Ўзбекистон\nЭпидемиологик вазиятдан келиб чиққан ҳолда, Москвадаги мусулмонларга Рўза ҳайити намозини оила даврасида ўқиш тавсия этилди, шайх Равил Ғайнутдин нутқи онлайн... 12.05.2021, Sputnik Ўзбекистон\nТОШКЕНТ, 11 май — Sputnik. Москванинг энг йирик Жоме, Тарихий ҳамда Хотира масжидларида 2021 йилги Рўза ҳайити намози оммавий бўлмайди. Бу ҳақида Россия Мусулмонлари Маънавий бошқармаси (ДУМ) матбуот хизмати хабар қилди. Ҳайит намозларида фақат ушбу уч масжид уламолари ҳамда Россия Мусулмонлар бошқармаси вакиллари иштирок этишади. Муфтий шайх Равил Ғайнутдиннинг чиқиши Россия ДУМининг расмий YouTube-каналида трансляция қилинади. Хабарда айтилишига кўра, оммавий тадбирларда умманинг коронавирусга чалишин хавфи юқори бўлгани ҳамда Москвада оммавий тадбирлар ўтказишга таъқиқ сақланиб қолаётгани сабабли ана шундай қарор қабул қилинган. Россия Мусулмонлар маънавий бошқармаси ҳайит намозини уйда ўқишни ва байрам тадбирларини оила даврасида ўтказишни сўрайди, дейилган хабарда.\n10:10 12.05.2021 (янгиланди: 10:11 12.05.2021)\nЭпидемиологик вазиятдан келиб чиққан ҳолда, Москвадаги мусулмонларга Рўза ҳайити намозини оила даврасида ўқиш тавсия этилди, шайх Равил Ғайнутдин нутқи онлайн трансляция қилинади.\nТОШКЕНТ, 11 май — Sputnik. Москванинг энг йирик Жоме, Тарихий ҳамда Хотира масжидларида 2021 йилги Рўза ҳайити намози оммавий бўлмайди. Бу ҳақида Россия Мусулмонлари Маънавий бошқармаси (ДУМ) матбуот хизмати хабар қилди.\n“2021 йилнинг 13 май куни - Ид иль-Фитр – Рўза-байрамини нишонлаш куни Москванинг Жоме, Тарихий ва Хотира масжидларида ҳайит намозлари оммавий бўлмайди. Ушбу кунда масжидлар келувчиларни қабул қилмайди”, - дейилган хабарда.\nҲайит намозларида фақат ушбу уч масжид уламолари ҳамда Россия Мусулмонлар бошқармаси вакиллари иштирок этишади. Муфтий шайх Равил Ғайнутдиннинг чиқиши Россия ДУМининг расмий YouTube-каналида трансляция қилинади.\nХабарда айтилишига кўра, оммавий тадбирларда умманинг коронавирусга чалишин хавфи юқори бўлгани ҳамда Москвада оммавий тадбирлар ўтказишга таъқиқ сақланиб қолаётгани сабабли ана шундай қарор қабул қилинган.\nРоссия Мусулмонлар маънавий бошқармаси ҳайит намозини уйда ўқишни ва байрам тадбирларини оила даврасида ўтказишни сўрайди, дейилган хабарда.


Йилнинг энг яхшилари тақдирланди, Шомуродов – йил футболчиси — Teleradio.uz\nЙилнинг энг яхшилари тақдирланди, Шомуродов – йил футболчиси\nТошкент шаҳридаги «Зарафшон» концерт залида ЎФА йилнинг энг яхшиларини аниқлаш маросимини ўтказмоқда. Унда 2019 йилда мамлакатнинг энг яхши футболчиси ҳам аниқланди.\nФутболчилар, мураббий ва журналистлар ўртасида ўтказилган сўровномада Ўзбекистон миллий жамоаси ҳамда «Ростов» клуби ҳужумчиси Элдор Шомуродов йилнинг энг яхши футболчиси деб топилди.\nЭнг яхши футболчи бўлиш учун Шомуродовдан ташқари Одил Аҳмедов ва Жалолиддин Машарипов ҳам номзод бўлишганди.\nШомуродов ўз фаолиятида илк марта Ўзбекистоннинг энг яхши футболчиси деб топилди. Ҳужумчи бунгача энг яхши бўлиш учун номзодлар учлигига ҳам кирмаганди.\nАйни дамда Россия чемпионати тўпурарлар пойгасида 10та гол билан иккинчи бўлиб турган Шомуродов Россияда йилнинг энг яхши футболчиси сўровномасида тўртинчи бўлганди.\nМаросимда йилнинг энг яхши мураббийи номи ҳам эълон қилинди — овоз бериш натижаларига кўра, «Бунёдкор» ва Ўзбекистон миллий жамоаси мураббийи Вадим Абрамов 2019 йилда Ўзбекистоннинг энг яхши мураббийи деб топилди.\nБу мукофотга «Сўғдиёна» устози Улуғбек Бақоев ҳамда «Насаф» мураббийи Рўзиқул Бердиев ҳам номзодлик қилишганди.\nЎзбекистон миллий жамоаси сардори, айни вақтда Хитойнинг «Шанхай СИПГ» клуби аъзоси саналадиган Одил Аҳмедовга «Фидойилик рамзи» махсус мукофоти топширилди.\nЯкунланган мавсумни «Бунёдкор» сафида ўтказган, кейинги йилдан Италиянинг «Беневенто» клубида ўйнайдиган 17 ёшли Жасур Жалолиддинов эса 2019 йилда Ўзбекистоннинг энг яхши ёш футболчиси сифатида тақдирланди.\nSport / Xabarlar\t25.12.2019


Ўзбекистон АҚШнинг «Демократия учун» саммитига таклиф этилмади « O'zbekiston ERK Demokratik Partiyasi\n24 November 2021 - 12:50\nАҚШ Давлат департаменти ўз сайтида мамлакат президенти Жо Байден томонидан ташкил қилинаётган «Демократия учун» саммитида иштирок этиш учун таклиф этилган 110 та давлат рўйхатини эълон қилди. Ўзбекистон ушбу рўйхатга киритилмаган.\n«Демократия тасодифан юзага келмайди. Биз уни ҳимоя қилишимиз, бунинг учун курашишимиз, мустаҳкамлашимиз, янгилашимиз керак», — Жо Байден иқтибосини келтиради департамент.\n9−10 декабрь кунлари АҚШ раҳбари ҳукуматлар, фуқаролик жамиятлари ва хусусий сектор раҳбарлари учун виртуал саммитга мезбонлик қилади. Саммитда асосий эътибор демократиялар олдида турган муаммолар ва имкониятларга қаратилади ҳамда етакчилар учун мамлакатда ва хорижда демократия ҳамда инсон ҳуқуқларини ҳимоя қилиш бўйича индивидуал ва жамоавий мажбуриятларни, ислоҳотлар ва ташаббусларни эълон қилиш учун платформани тақдим этади, дейилади департамент баёнотида.\nБиринчи саммит олдидан қуйидаги мавзулар илгари сурилиши кўзда тутилмоқда:\nАвторитаризмдан ҳимоя қилиш;\nКоррупцияга қарши курашиш;\nИнсон ҳуқуқларини ҳурмат қилишга кўмаклашиш.\nЎзбекистондан ташқари Марказий Осиё мамлакатлари — Қозоғистон, Қирғизистон, Тожикистон ҳам таклиф этилганлар орасида йўқ.\nСаммитда иштирок этишга шунингдек Россия ва Хитой ҳам таклиф этилмаган. Венгриядан ташқари барча Европа Иттифоқига аъзо давлатлар рўйхатга киритилган. АҚШнинг НАТО бўйича иттифоқчиси Туркия ҳам саммитга таклиф қилинмаган.\nСобиқ СССР мамлакатлари орасида фақат Украина, Арманистон, Грузия, Молдова, Литва, Латвия ва Эстония таклиф этилганлар рўйхатидан жой олган.


Усмонов Москвадаги ўзбекистонлик талабаларга қандай ёрдам бермоқчи эканини айтди\n«Бугунги кунда «Металлоинвест» ўзбек металлургия комбинати билан янги бозор сифатида боғланган. Мендан Ўзбекистонда МИСиС (Россия техник университети, Россиядаги энг етакчи технологик ОТМдан бири) филиалини ташкил этиш сўралганида, мен ўзимизда бўлган тажрибадан фойдаланишни таклиф қилдим. Шу сабабли ушбу лойиҳа билан «Металлоинвест» ҳам шуғулланди. Бу бошқаларга нисбатан жуда кичик лойиҳа. Биз МИСиС’га ҳар доим ёрдам берганмиз ва шахсан ўзим ҳам кўмак кўрсатганман.\nЎзбекистонга янги хомашё - иссиқ брикетлар етказиб беряпмиз. У ерда яхши кадрлар бўлишидан манфаатдормиз. Шунда ишлаб чиқариш ўсади, бизнинг етказиб бериш ҳажмлар ҳам ортади. Тошкентда янги металлургия заводи қурилмоқда. Олмалиқда рангли металлургия ҳам мавжуд. Уларга мутахассислар керак - металлурглар, кончилар. Биз бу ишда иштирок этишдан мамнунмиз. Биринчидан, мен она ватанимга ёрдам беряпман. Иккинчидан, МИСиС кадрлар тайёрлаш географиясини кенгайтирмоқда. Бу ўзаро манфаатли.\nЎзбекистонлик йигитларнинг Москвада ўқиши учун, биз эндаументга маълум бир суммани қўйдик. У ерда гап кичик маблағлар ҳақида кетмоқда, бу фақат бошланиши - 100-200 миллион рубль. Мен бу пуллар Ўзбекистондан бўлган талабалар учун ишлатилиши учун у ерга анча жиддий маблағларни ажратмоқчиман», - деди А. Усмонов.\n08:50 / 22.05.2021\nАлишер Усмонов Буюк Британиянинг «Энг бой одамлар» рейтингида юқорилади


НОЗИК МУНОСАБАТЛАР ЧИГАЛЛАШАВЕРСА... | Суғдиёна биринчи аёллар электрон журнали\nНОЗИК МУНОСАБАТЛАР ЧИГАЛЛАШАВЕРСА... ЁХУД ҲАММА ГАП ТЕМПЕРАМЕНТДАМИ?\nЭРКАК «+»/АЁЛ «-»\nЮқорида эр-хотин ўртасидаги гармония ҳақида кўп гапирдик. Гармония нима ва у қандай юзага келади, деган савол ўйлантириши табиий. Муносабатларда гармонияга эришиш учун эр ва хотин бир-бирини севиши, талпиниши ва тушуниши лозим. Эркак фақат ўз хоҳишларини устун қўйиб, жуфтини унутиб қўйиши ҳам нотўғри. Аёл ҳам ҳиссиётларига эрк бериб, турмуш ўртоғининг кўнглини қолдиришга ҳақли эмас. Қачонки, ЭРКАК аёлнинг эътиборини қозониш учун унга хушомад қилса, яқинликка аста тайёрласа, жинсий майлни ҳосил қилиб, сўнг муносабатларга киришса; АЁЛ жуфтининг раъйини қайтармай, хоҳишларини тушунишга, уни тинглашга ва унга кўникишга ҳаракат қилса, ўзаро гармонияга эришиш мумкин. Ана шундай муносабатлар оила мустаҳкамлигини таъминлайди. СОЛИШТИРМАНГ!\nҲамма одам ҳар хил. Ҳеч ким бир-бирини такрорламайди, ҳеч ким бир-бирига ўхшамайди. «Дугонамнинг эри жуда эътиборли. Кўнглига қарайди. Нега менинг эрим шундай эмас?» Турмуш ўртоғингизни ҳали униси, ҳали буниси билан солиштириб, жавоби йўқ саволларингиз кўпайса кўпаядики, тугамайди. Хўш, сизга бундан нима наф? РУҲИЯТИНИ ЎРГАНИНГ!\nСиз аёлингизнинг кўзгусисиз! У муомалангиз, эътиборингизнинг аксидир. Аввало тилингизга эҳтиёт бўлинг! Илгари қандай муносабатда бўлган бўлсангиз, ҳозир ҳам шу ҳолатни сақлаб қолинг. Бирор ишидан кўнглингиз тўлмаяптими, йўлга солинг. Яхши гап, чиройли муомала билан. Жинсий ҳаётингиз ранг-баранг бўлишини истайсизми, уни ҳам ўргатинг. Жуфтингиз – оқила, у сизни, албатта, тушунади, ўрганади, кўникади. МАРЖОНА тайёрлади.Twitter НравитсяSocButtons v1.5


Рой Кин: "Азар талтайган бола. Агар у менинг жамоадошим бўлганида орқасига тепиб қувлардим" - Спорт UZ - Скачать музыку бесплатно новинки музыки 2016-2017\n«Манчестер Юнайтед» жамоасининг собиқ футболчиси, ирландиялик Рой Кин «Челси»нинг бельгиялик ярим ҳимоячиси Эден Азарнинг «ПСЖ»га ўтиши мумкинлиги ҳақидаги хабарларга муносабат билдирди. «Мен бундай футболчиларни сира тушуна олмайман. Ўтган йили у жамоаси билан шартномасини 5 йилга узайтирди. Биз у кўрсатган ажойиб ўйинлар гувоҳи бўлдик. У ўтган мавсумда жамоасининг асосий футболчиси бўлганди. Энди эса («Челси»нинг ЕЧЛ нимчорак финалидаги «ПСЖ»га қарши ўйини олдидан - таҳририят изоҳи) парижликлардан таклиф тушса, рад қилиши қийинлигини айтиб ўтирибди. У талтайиб кетган. Агар мен унинг жамоадошлари ўрнида бўлганимда машғулот вақтида орқасига тепиб майдонни айлантириб чиқардим. Жамоадаги тажрибали футболчилар унинг ақлини киритиб қўйиши керак. Азар истеъдодли футболчи. Лекин унинг ишга муносабати ҳақида яхши фикр билдириш қийин. У қорни тўйиб қолган болага ўхшайди. Бу шунчаки кўрнамакликдир», – дейди Кин ITV телеканали эфирида. - деб хабар бермоқда Stadion.uz нашри.


Ёшлар иттифоқи фаолиятига тўсқинлик қилаётган муаммолар кўриб чиқилди – Газета.uz\nЁшлар иттифоқи фаолиятига тўсқинлик қилаётган муаммолар кўриб чиқилди\nЎзбекистон Республикаси Олий Мажлиси Сенатида Ёшлар, маданият ва спорт масалалари қўмитаси мажлиси бўлиб ўтди.\nLotinchada 13 сентябрь 2019, 16:33 Жамият\n2019 йил 13 сентябрь куни Ўзбекистон Республикаси Олий Мажлиси Сенатида Ёшлар, маданият ва спорт масалалари қўмитаси мажлиси бўлиб ўтди. Бу ҳақда Сенат матбуот хизмати хабар берди.\nУнда ёшларга оид давлат сиёсатини янада самарали рўёбга чиқариш ҳамда Ўзбекистон ёшлар иттифоқи билан вакиллик ва ижро ҳокимияти органларининг ўзаро ҳамкорлигини кучайтиришнинг долзарб масалалари муҳокама қилинди.\nМажлисда Қўмита аъзолари, Ўзбекистон ёшлар иттифоқи, бир қатор вазирлик ва идоралар вакиллари ҳамда ОАВ ходимлари иштирок этдилар.\nТаъкидланганидек, ёшлар алоҳида ижтимоий гуруҳ сифатида жамият ва давлат ривожида муҳим ўрин тутади. Ҳозирги йигит-қизлар — мамлакатимиз келажагини бугунданоқ белгилаётган, юртимиз тараққиёти йўлида янги ғоялар, куч ва имкониятларни ишга солишга қодир улкан кучдир. Шу боис уларни ҳар томонлама қўллаб-қувватлаш, интилиш ва қобилиятларини рўёбга чиқариш учун барча шарт-шароитларни таъминлаш — давлат сиёсатининг устувор йўналишларидан бирига айланган. Жумладан, Ўзбекистон ёшлар иттифоқининг ташкил этилиши мамлакатда бу борада олиб борилаётган ишларнингянги босқичга олиб чиқилишига, уларнинг келажаги учун янги саҳифа очилишига катта қадам бўлди.\nЎтган қисқа вақт ичида Ўзбекистон Республикаси Президентининг ташаббуси ва амалий кўмаги асосида Ёшлар иттифоқи фаолиятига доир жами 40 та қонун ва қонуности ҳужжатлари қабул қилинди. Ўзбекистон Республикасининг 3 та қонуни, Давлатимиз раҳбарининг 5 та фармони, 8 та қарори, 2 та фармойиши ҳамда Вазирлар Маҳкамасининг бир қатор ҳужжатлари шулар жумласидан. Қолаверса, ёшлар масалалари билан боғлиқ 70 га яқин меъёрий-ҳуқуқий ҳужжатга қўшимча ва ўзгартиришлар киритилди.\nЎзбекистон ёшлар иттифоқи фаолиятига яқиндан кўмаклашиш мақсадида Ўзбекистон Республикаси Бош вазири, ҳудудларда эса ҳокимлар раислигида Ёшлар масалалари бўйича идоралараро кенгашлар фаолияти йўлга қўйилди.\nЁшларга муносиб шарт-шароитлар яратиб берилаётганлигига қарамасдан, айрим мутасадди ташкилот раҳбарларининг сусткашлиги сабабли йигит-қизлар билан боғлиқ аксарият муаммоларни ҳамон тўлиқ бартараф этиб бўлмаяпти. Жойларда мутасадди раҳбарлар томонидан бу масалани менсимасдан, ёшлар ҳаёти, ўй-кечинмалари, орзу-умидларига эътиборсиз қараш ҳолатлари ҳамон учрамоқда.\nХусусан, Ўзбекистон Республикаси Президентининг 2018 йил 27 июндаги Фармонига асосан «Yoshlar — kelajagimiz» Давлат дастури қабул қилинди. Ўзбекистон Республикаси Президентининг Олий Мажлисга йўллаган Мурожаатномасидан келиб чиқиб, жорий йилда Давлат дастури қамровини янада кенгайтириш бўйича Иқтисодиёт ва саноат вазирлиги билан биргаликда тизимли ишлар амалга оширилиб, 2,1 трлн. сўмга яқин 8913 та бизнес лойиҳанинг манзилли рўйхати соҳаларга ажратилган ҳолда туман (шаҳар)лар кесимида ишлаб чиқилди. Бироқ жойларда мутасаддиларнинг эътиборсизлиги ва масъулиятсизлиги, қолаверса тегишли вазирлик ва идоралар, молия муассасаларининг маҳаллий ҳокимиятлар билан ҳамкорлиги лозим даражада йўлга қўйилмаганлиги боис мамлакатимиз келажаги учун муҳим бўлган ушбу дастур кўпгина вилоятларда қониқарсиз бажарилмоқда.\nШунингдек, ёшлар ўртасида ҳуқуқбузарлик ва жиноятчиликнинг олдини олиш, бандлиги таъминлаш, нофаол ёшлар билан ишлаш борасида самарадор чора-тадбирлар амалга оширилмаган.\nТаъкидланганидек, ёшлар орасида ҳуқуқбузарликларнинг олдини олишда асосий омил — уларнинг самарали бандлигини таъминлаш борасида ҳам қатор камчиликлар мавжуд. Ёшларни муносиб иш билан таъминлаш, жумладан, улар учун барқарор ҳамда истиқболли иш ўринларини яратиш, ёшларнинг меҳнатга оид ҳуқуқларига иш берувчилар томонидан риоя этилиши устидан қатъий назоратни йўлга қўйиш тақозо этилади. Зотан, ҳар йили мамлакат меҳнат бозорига таълим муассасаларини тамомлаган қарийб 450 минг нафар ёш ўғил-қиз кириб келмоқда.\nСўзга чиққанлар томонидан қайд этилганидек, юқорида кўрсатилган рақамлар ортида келажакка умид билан боқиб турган, ўз орзу ва интилишларини рўёбга чиқариш имконини излаётган ёшларимизнинг эртанги куни мужассам. Уларнинг бандлигини таъминлаш мақсадида алоҳида дастурлар қабул қилиниши лозим.\nМажлисда тилга олинган камчиликларни бартараф этиш юзасидан бир қатор тавсиялар билдирилди. Хусусан, ёшларни ислоҳотларга фаол жалб қилишнинг ўзига хос услуби сифатида «Ҳоким ва ёшлар» учрашувларини мутлақо янгича, замонавий руҳда ташкил қилиш механизмини ишлаб чиқиш зарурлиги қайд этилди. Шунингдек, ёшларни «Миллий тикланишдан миллий юксалиш сари» ғояси остида бирлаштириш, улар қалбида ислоҳотларга дахлдорлик ҳиссини ошириш, чуқур илм олишга ва китоб мутолаасига тизимли жалб этиш чораларини кўриш зарурлиги таъкидланди.\nМажлисда муҳокама этилган масала бўйича Ёшлар, маданият ва спорт масалалари қўмитасининг тегишли қарори қабул қилинди.


Тушда кийим » Tush tabiri, tushlar tabiri, тушлар таъбири\n06 Sentabr, 2018\nТушда кийим – ЯНГИ ПОКИЗА кийим\nТушда яхши оёқ кийим кўриш ҳозирги ҳолидан кўра олдинга силжишидан, фойданинг ортишидан ва манфаатдан\nдалолат беради. Ёмон, чириган, эски оёқ кийим туфли кўриш бунинг аксидир.\nТушда ОЁҚ КИЙИМ (2)\nҲар кимнинг тушида оёғида пойафзали бўлса, албатта мол ҳосил бўлгай. Агар пойафзали йиртилса ёки куйиб қолса, вафот этгай. Агар оёғидан ечиб олса, хурсандлик ҳосил бўлгай, агар оёғида маҳкам бўлса, халос топгай. Агар маҳсиси йўқолса, аҳлига нуқсон етгай.\nТушда оҳак кўриш тўғри йўлдан бориш, илм олиш; янги кийим олиш, аёли ва фарзандлари аҳволи яхшила- нишига ишора.\nИбн Сийрийн айтибдирларким, ҳар ким тушида оқ рангни кўрса ёки оқ рангли кийим кийса, дини бақувват ва пок бўлгай. Агар қизил рангли кийим кийса, эркакларга макр ва андуҳ бўлгай, аммо хотинларга яхши бўлгай. Имом Жаъфар Содиқ Раҳматуллоҳ алайҳ айтибдирларким, яшил ранг ва оқ ранг хайру-баракотга далолат қилгай ва дини пок бўлғай.\nТАҚВОДОРЛАРНИНГ УСТ КИЙИМИ\nИбн Сийрийн айтибдирларким, ҳар ким тушида жомаи васеъ (кенг) ва покиза кийим кийса, далил бўлгайким, унга яхши, оқила ва солиҳа донишлик хотин учрагай.\nАгар кийган жамоаси тор ва ифлос бўлса, бунинг акси бўлгай, яъни бадфеъл хотин олгай. Агар тушида жомаси йиртилса, эр-хотин ўртасига жудолик тушгай. Агар янги жома кийса, ёки унга биров шундай жома берса, ранги кўк ёки оқ бўлса,\nунга диёнатли ва ибодатли хотин ато этгай. Агар жоманинг ранги сариқ бўлса, хотини бетоб бўлгай.\n« Тушда машина кўрса\nТушда ит »


"Локомотив"нинг "Ротор"га қарши ўйини нима учун бекор қилинди?\n10 февраль, 2021, 14:55\n"Ротор" шароит яратиб бермагани боис ўйин ўтказилмади!\nБугун, 10 февраль куни "Локомотив" Туркия йиғини доирасида охирги учрашувини ўтказиши лозим эди. Бу ўйин Россия премер-лигаси вакили "Ротор" билан режалаштириб қўйилганди. "Темирйўлчилар" матбуот хизматининг хабарига кўра, "Ротор" шароит яратиб бермагани боис ўйин ўтказилмади.\n"Ўйин бўлиб ўтиши борасида гарчи ҳар икки жамоа ўзаро келишиб олган бўлса-да, "Ротор" ўйин яқинлашган сари ишни пайсалга солаверди.\n"Локомотив" ПФК уларга ўйинни Сидеда ўтказиш таклифи билан чиқди, чунки биз истиқомат қилаётган жойда яхши стадион бор ва шароитлари ҳам аъло даражада. Улар эса ўзлари истиқомат қилаётган меҳмонхона яқинидаги майдонда ўйнашни афзал кўришди.\nЎйин вақтини белгилаш ҳам осон бўлмади. Биз учун ўйинни 11:00 ёки тушдан кейин 16:00да бошлаш қониқтирарди. Улар эса 13:00да бошлаймиз, деб туриб олишди. Якунда томонлар бир тўхтамга келиб, учрашув соат 11:00да старт олишига келишиб олишди.\nНатижада бугун эрталаб 8:45да меҳмонхонадан ўйин бўлиб ўтиши лозим бўлган "Кая Палаззо" стадиони томон автобусда йўл олдик.\nСалкам бир соатга яқин (70 км.) йўл босиб, белгиланган жойга етиб бордик ва не кўз билан кўрайликки, у ерда стадиондан асар ҳам йўқ эди. Фақат учта машғулот ўтказиш майдончаси бор экан, холос.\nЖамоа ўйинга борганида, биринчи навбатда нима керак бўлади? Aлбатта, кийим алмаштириш хонаси. Aхир кўчада ҳамманинг кўз ўнгида ечиниб кийинмайсиз-ку. Лекин биз борган "стадион"да на кийим алмаштириш хонаси бор, на трибуна ва на бошқа шароитлар. Ўйиндан кейин ювиниб олиш ҳам керак. Рақиб футболчиларига мазза, улар беш дақиқада ўз хоналарига етиб олишади, лекин биз-чи? Қолаверса мезбон жамоадан кимдир кутиб олмади ҳам.\nСоат 10:30 бўлди. Шу пайт "Ротор" футболчилари бирин-кетин меҳмонхонадан чиқиб кела бошлашди. Улар турган меҳмонхона майдонгача беш дақиқалик йўл. "Локомотив" бош мураббийи Микаэл Секейра "Биз ҳаваскор клуб эмасмиз ва бундай шароити йўқ майдонда ўйнай олмаймиз, 10 дақиқа вақт бор, ё бошқа стадион топамиз ёки ўйин бўлмайди", деб дангал гапирди. "Ротор"да ишлаётган ёрдамчи мураббий Максим Шацких жамоамиз олдига келиб, вазиятни тушунтиришга уринди, бироқ бари бефойда.\nЎнг томонда яна битта майдон бор экан, ҳар ҳолда бироз шароити яхшироқ. Шароити яхшироқ, деганда майдон чети атрофни ўраб турган сим тўсиқдан бироз узоқроқ, биз ўйин ўтказмоқчи бўлган майдонда эса, тўсиқ майдон чизиғига жуда яқин эди ва қанот ҳакамига югуришга жой йўқ. Ҳа, айтганча захирадагилар ўтирай деса ,ўриндиқ ҳам, чигалёзди машқлар учун алоҳида жой ҳам йўқ. Ёнимиздаги майдонда "Уфа" клубининг машғулоти белгиланган экан, шу боис у ерда ҳам ўйнаб бўлмасди.\nБарибир ҳеч нарса ўхшамади ва яна автобусга ўтириб ортга қайтдик. Эслатиб ўтамиз, 28 январдан Туркия йиғинига киришган "Локомотив" 12 феврал куни Тошкентга қайтиб кетади. Эртага олдинда бир кунимиз бор, қайсидир жамоа билан ўртоқлик учрашуви бўладими, мураббийлар ҳозир шуни ҳал қилишмоқда. Янгилик бўлиши билан албатта етказамиз", дея баёнот берди клуб матбуот хизмати.


Афв учун катта раҳмат, кечаги кунлар эса яхшигина сабоқ бўлиб қолади — собиқ маҳкума\nШоҳсанам Ҳасанова Чортоқ туманининг Байнал маҳалласида яшаб келган. Бугун йигирма етти ёшини қарши олган бу қиз ҳаётининг тўрт йилини тиканли симлар ортида ўтказишига тўғри келди. Гап шундаки, эндигина мустақил ҳаётга қадам қўйган чоғида йўлдан адашди, ноқонуний валюта амалиёти билан шуғулланиб,...\nРамазон рўзаси 300, Шаввол ойининг рўзаси эса 60 кун ҳисобланади — Мусулмонлар идораси\nЙил бўйи рўзадор бўлиш мумкинми? Ушбу саволга Мусулмонлар идораси жавоб берди\n- Кўнгилларингиз бўлинмасин. Бир ўзларингиз эмассизлар. Ҳаммамиз ҳамдардмиз. Бу соҳада имкониятларни яхшилаш учун янги марказ қурамиз. У ерда оналар учун ҳам, болаларнинг ўқиши учун ҳам шароит бўлади, даволаш ҳам ўзгаради. Энг катта ниятимиз - тезроқ даво топиб, уйга, оилангиз бағрига...\nМуборак Рамазон ҳайити кунида ҳам Газлида конденсат ўғирликлари содир этилди — «Ўзбекнефтгаз»\nАфсуски, ўғрилар ўз мақсадига эриша олмаган бўлсада, лекин мамлакат иқтисодиётига жуда катта зарар етказишди. Чунки, улар томонидан тешилган жойларни беркитиш ва таъмирлашга 1.4 млн куб метр табиий газ йўқотилади, 8 соат давомида эса «Қумли», «Ўртақум», «Шорқум», «Андакли» конлар табиий газ...\nИйд-Рамазон ҳайити байрамидан бир кун олдин Қашқадарё вилояти ҳокими Зойир Мирзаев Қамаши туманидаги 4-меҳрибонлик уйи тарбияланувчилари билан учрашиб, суҳбат пайтида болажонлардан байрам дастурхонида қайси таом бўлишини исташини сўраганди. Шунда болажонлар «сиз қайси таомни ҳуш кўрсангиз ўша таом дастурхонимизда қўйилишини хоҳлаймиз»...\nҚайд этилишича, Ургут тумани «Вағашти» маҳалласида яшовчи, 1991 йилда туғилган Н.Ж. Рамазон ҳайити муносабати билан қариндош ва қўшниларини меҳмондорчиликка чақириб, уларнинг фарзандларини хурсанд қилиш мақсадида устиларига пул сочган.\nЎзбекистонда таровеҳ намозларида ҳар куни ўртача 600 мингга яқин намозхон қатнашди\n— Рамазон ойи давомида 2046 та масжидда белгиланган қатъий санитария-гигиена талаблари асосида таровеҳ намозлари ўтказилди. Шундан 1384 тасида хатми Қуръонлар ўқилди.\nЎзбекистон Республикаси Президенти Шавкат Мирзиёев 13 май куни Қирғиз Республикаси Президенти Садир Жапаров билан телефон орқали мулоқот қилди.\nБугун метро поездлари орасидаги оралиқ вақти 8-10 дақиқани ташкил этади\n13 май куни, Рамазон ҳайити байрами нишонланиши муносабати билан Тошкент метрополитеннинг барча йўналишлари соат 04:00 дан иш бошлайди. Поездлар орасидаги оралиқ вақти 8-10 дақиқани ташкил этади.\nЎзбекистон ва Туркия етакчилари Рамазон ҳайити муносабати билан бир-бирини қутлади\nShowing 181-199 of 493 items.


Home Page > > Бир кунда тўртта янги объект фойдаланишга топширилди\nБир кунда тўртта янги объект фойдаланишга топширилди\nЮртимизда амалга оширилаётган бунёдкорлик ишлари жойларда аҳоли учун қулайликлар яратилишига хизмат қилмоқда. Вилоятимизда янги-янги объектлар қад ростлаётгани шаҳар ва туманлар файзига ўзгача шукуҳ бағишламоқда. 20 апрель куни воҳамизда 4 та замонавий объект фойдаланишга топширилди. Кенг жамоатчилик, корхона-ташкилотлар раҳбарлари ҳамда журналистлар иштирок этган тантанали тадбирларда вилоят ҳокими К. Турсунов қатнашиб, халқаро андозадаги муассасалар, уларда яратилган шарт-шароит ва имкониятлар, қулайликлар борасида сўз юритди ҳамда барчани қутлади.\nКўркам боғча — болажонларнинг севимли маскани\nНавоий шаҳрининг "Жанубий" маҳалла фуқаролар йиғинида "Profi education" масъулияти чекланган жамияти директори, тадбиркор Бектош Ҳотамов ташаббуси билан "Янги давр фарзандлари" нодавлат таълим муассасаси ташкил этилди. 6,5 миллиард сўмдан зиёд маблағ сарфланган маскан 360 ўринга мўлжалланган бўлиб, айни кунда 60 нафарга яқин бола таълим-тарбия олишни бошлади. Яқинда Австрия давлатида бўлиб қайтган тадбиркор Б. Ҳотамов у ердаги мактабгача таълим йўналиши бўйича ўрганган тажрибасини ўзимизда ҳам жорий этиш ҳаракатида.\n— Ҳозирги замон болаларига бундан яхши туҳфа бўлмайди, — дейди Саудия Арабистонидан келиб вилоятимизда фаолият юритаётган мутахассис Ҳ. Тожимуҳаммад. — Янги муассасанинг кўриниши ва ичидаги шароитларидан ҳайратга тушдим. Менинг ўғлим ҳам боғчанинг илк тарбияланувчиларидан бўлмоқда ва бундан жуда хурсандман.\nҚулайликлар барчага манзур\nКармана тумани "Сардоба" маҳалла фуқаролар йиғинида "Қалдирғоч" нодавлат мактабгача таълим муассасаси қуриб битказилди.\n120 ўринга мўлжалланган МТМ жами 2 миллиард 300 миллион сўм маблағ эвазига тадбиркор Мавлуда Мўйинова томонидан қурилиб, фойдаланишга топширилди. Замон талабидаги ушбу муассаса аҳолига ҳар томонлама қулайлик туғдирмоқда. Тадбиркор яқинда муассаса атрофидаги 10 сотих ерга қўшимча иссиқхона ташкил этишни ҳам ният қилган.\nТаъкидлаш керак, айни кунда вилоятимизда 10 минг ўринга мўлжалланган 118 та нодавлат мактабгача таълим муассасаси фаолиятини йўлга қўйиш ишлари юзасидан амалий ишлар олиб бориляпти. Жумладан, бугунга қадар 80 нафар тадбиркорга туман ва шаҳар ҳокимлари қарорлари билан ер майдонлари ажратиб берилди.\nҲозирда 23 нафар тадбиркор томонидан қурилиш-монтаж ишлари давом этмоқда. Ушбу муассасалар йил охиригача фойдаланишга топширилиши режалаштирилган.\nХусусий тиббий хизмат такомиллашмоқда\nНавоий шаҳрида 2004 йилдан бери фаолият юритаётган "Vagus" хусусий даволаш масканида барча қулайликларга эга жарроҳлик бўлимининг очилиш маросими бўлиб ўтди.\n— Президентимиз томонидан тиббиётда хусусий секторни ривожлантиришга кенг имконият ва имтиёзлар берилаётганлигидан фойдаланиб, замон талабларига тўла жавоб берадиган жарроҳлик бўлими қуриш учун "Асака" банкдан 7 йил муддатга 2 миллиард 400 миллион сўм кредит олдик, — дейди муассаса бош врачи А. Хирочева. — 50 ўринли марказимизга давлатимиз раҳбарининг ташаббуслари билан тузилган нодавлат тиббиёт муассасаларини ривожлантириш жамғармаси ҳисобидан 155 минг АҚШ долларига хориждан энг замонавий русумдаги тиббий жиҳозлар ўрнатдик.\nХориж технологиялари асосида замонавий тиббий асбоб-ускуналар билан жиҳозланган шифо масканида малакали жарроҳ, уролог, кардиолог, гинеколог, невропатолог ва стоматологлар иш олиб бормоқда.\nБундан ташқари, ушбу марказ Ҳиндистондаги малакали жарроҳлар ишлаётган "Life Care сompany" клиникаси билан ҳамкорликни йўлга қўйди. Тантанали маросимда сўзга чиққан ушбу компания директори Сунел Верманинг таъкидлашича, бу ерда ўтказиладиган мураккаб жарроҳлик амалиётларида ҳиндистонлик малакали врачлар ҳам мунтазам иштирок этишади.\nЯнги меҳмонхона иш бошлади\nНурота тумани туризм салоҳияти улкан ҳудудлардан бири саналади. Хусусан, "Чашма" тарихий мажмуасидан йил давомида сайёҳ ва зиёратчиларнинг қадами узилмайди. Айни пайтда ушбу маскан ёнида туристлар учун кенг имконият яратиш мақсадида 50 ўринга мўлжалланган меҳмонхона қад ростлади.\n— Бинони бунёд этишда ҳудуднинг архитектура тарихи, ўзига хос меъморчилик андозалари пухта ўрганилди, — дейди "Буюк иморат қурилиш" масъулияти чекланган жамияти раҳбари Н. Арипов. — Республикамизнинг турли ҳудудларидан ўз ишининг устаси бўлган моҳир ҳунармандлар жалб этилди. Қўқонлик усталар девор ва пештоқларини безашган бўлса, бухоролик наққошлар шарқона нақшлар солишди. Меҳмонхонанинг ертўла қисмида спорт зали ҳамда дам олувчи зиёратчиларга намозхона ажратилган. Биринчи қаватда имконияти чекланган сайёҳлар учун махсус хоналар ҳам мавжуд.\nЯнги объектларни фойдаланишга топшириш маросимлари навоийликлар учун чинакам байрамга айланди. Воҳамиз санъаткорлари ва бадиий жамоаларининг чиқишлари тадбирларга ўзгача файз улашди.\nКўрилганлар сони: 2846


Коронавирус, Беларусь, Қорабоғ ва Навальний: РФ ташқи разведка раҳбари билан интервью - 06.11.2020, Sputnik Ўзбекистон\nРоссия ташқи разведка хизмати директори Сергей Наришкин сўнгги ойларнинг асосий воқеалари - Беларусдаги вазият, Навальний иши, Тоғли Қорабоғдаги жанглар... 06.11.2020, Sputnik Ўзбекистон\n15:39 06.11.2020 (янгиланди: 19:25 06.11.2020)\n© Sputnik / Евгений Биятов / Фотобанкка ўтишДиректор Службы внешней разведки РФ Сергей Нарышкин\nРоссия ташқи разведка хизмати директори Сергей Наришкин сўнгги ойларнинг асосий воқеалари - Беларусдаги вазият, Навальний иши, Тоғли Қорабоғдаги жанглар юзасидан баёнотлар берди.\nТОШКЕНТ, 6 ноя — Sputnik. Россия ташқи разведка хизмати директори Сергей Наришкин сўнгги ойларнинг асосий воқеалари - Беларусдаги вазият, Навальний иши, Тоғли Қорабоғдаги жанглар юзасидан баёнотлар берди.\nСергей Наришкин “Россия сегодня” ХАА бош директори Дмитрий Киселевга берган интервьюда ушбу муҳим мавзулар бўйича разведка ишларининг баъзи жиҳатлари, жумладан Ғарб Беларусда вазиятни беқарорлаштиришга қаратилган уринишлари Россияга "проекциялаши" ҳақида сўзлаб берди.\nШунингдек, суҳбат давомида Ташқи разведка хизмати раҳбари коронавирус мавзуси бўйича саволларга жавоб берди.\n- Қўштирноқ ичида, блогер Навальнийнинг "заҳарланиши" билан шов-шувли воқеа бўлганди. Ташқи разведка хизмати бу мавзу билан шуғулландими ва ягона сабабларини, Ғарб махсус хизматлари қай даражада иштирок этгани ва улар қайси босқичда иштирок этгани, сабабларини, аслида нима бўлгани аниқландими?\n- Биз Омскдаги россиялик шифокорлари энг чуқур тадқиқот комплексини амалга оширганлигидан келиб чиқишимиз керак.\n- Сиз буни биласизми, ёки олдиндан маълум бўлган?\n- Биз буни биламиз, ва сиз буни биласиз.\n- Мен бу билан катта эътибор билан шуғулланганман, мен буни биламан\n- Блогер Навальний Россия Федерацияси ҳудудида бўлган пайтда унинг биологик материалларида заҳарли, айниқса заҳарли моддалар бўлмаган. У аввал немис лайнерида, кейин Германия Федератив Республикаси ҳудудида бўлганида нима бўлган - бу савол. Тегишли идораларимиз, айнан Бош прокуратура бир неча маротаба, сўровлар юборган, биронта жавоб олмади. Немис томони индамаяпти, демак яшириш учун нимадир бор.\nЧин дилдан айтаманки, бизда махсус хизматларнинг иштироки тўғрисида тасдиқланган далиллар йўқ. Мана бу, бутун воқеада, бу провокацияда. Аммо баъзи билвосита далиллар...\n- Мен ҳам шуғулландим, шифокорлар билан батафсил суҳбатлашдим, доктор Сабаев билан, Ринк билан. Сабаев - бош токсиколог, буларнинг барчаси маълум. Яъни заҳарланиш факти бўлмаган. Ҳеч қандай кимёвий жароҳатлар бўлмаган. Бироқ, кейинчалик бу заҳарланиш деб талқин қилинди. Хўш, бу ерда махсус хизматларнинг қулоқлари чиқиб турибди ва менимча, бу аниқ. Сиз жуда эҳтиёткорлик билан айтмоқдасиз.\n- Сиз тахмин сифатида айтмоқдасиз. Мен бизда тасдиқланган маълумотлар йўқлигини айтдим. Биз ишончли маълум бўлган воқеалар сифатида гапира олмаймиз. Билвосита далиллар мавжудлигини ҳам айтдим.\nАгар хоҳласангиз, билвосита маълумотлар ҳақида биринчи марта айтиб бераман. Тахминан бир йил олдин биз маълумот олдик, тасдиқланган, ишончли, НАТО давлатларидан бирининг ҳудудида - мен дарҳол айтаман, бу Германия эмас, махсус хизмат вакиллари иштирокида йиғилиш бўлиб ўтди. У ерда улар Россияда бутунлай қисқарган ва нолга яқинлашган норозилик ҳаракатини қандай қўллаб-қувватлаш ва қайта тиклаш масаласини муҳокама қилдилар.\n20 Октябр 2020, 19:45\nБиласизми, жиддий вариантлардан, механизмлардан бири сифатида ўзига хос "муқаддас қурбонлик" деб номланган масала муҳокама қилинди. Бундан ташқари, бу "муқаддас қурбонлик" мухолифат етакчиларидан бири бўлса яхши бўларди, дейишди.\n- Бу сўзга қўшилмайман. Мана "мухолифат" билан рози эмасман. Мен "норозилик"га қўшиламан, аммо оппозиция - бу ҳокимиятни эгаллашни даъво қиладиган нарса. Бу ташкилот, масъулияти бор. Қандай мухолифат? Аммо улар буни шундай деб аташади.\n- Мен ҳам сиз каби бунга қўшиламан.\n- Яъни, сиз шунчаки уларнинг терминологиясидан фойдаландингиз.\n- Қизиғи шундаки, сиз буни билвосита маълумотлар сифатида талқин қиласиз, аммо агар Навальний ҳақида гапирадиган бўлсак, улар билвосита, ва агар биз Навальний ҳақида гапирмасак, демак, бу аниқ маълумотлар, ва ушбу учрашув ҳақида сизнинг тасдиқингиз бор. Яъни, бу аниқ маълумотлар.\n- Мен бундан ортиқ айта олмайман, чунки манба ҳамма нарсадан қимматроқ.\n- Ҳозирда коронавирус - Россияга таҳдид солмоқда ва у шубҳасиз таҳдидлар рўйхатига киритилган. Шунинг учун бу ҳам Ташқи разведка хизматининг мақсади, қизиқиш объекти. Сиз ушбу мавзу билан қай даражада шуғулланмоқдасиз? Нималар маълум? Биз нимага дуч келдик?\n- Маълум даражада биз бу билан шуғулланмоқдамиз. Аммо бизда қабул қилиш, маълумот олиш борасида катта имкониятлар мавжуд бўлгани сабабли ва ташқи разведка хизмати таркибида муҳим таҳлилий манбаларга эга бўлганимиз учун, албатта, биз бу катта миқдордаги маълумотларни қайта ишлаймиз ва тегишли хизматлар ва вазирликларга, ҳукуматга тақдим этамиз. Бу бизнинг ролимиз, бу балога қарши курашда бизнинг иштирокимиз.\n27 Октябр 2020, 16:27\n- Коронавируснинг келиб чиқиши. Бу борада сизда аниқ маълумот борми? Манба?\n- Агар келиб чиқиши - сунъий ёки табиий деган маънода савол бермоқдамисиз?\n- Бу, албатта, ҳозир ҳаммани ташвишга солмоқда. Кўпчилик жавоб берган, аммо сизда энг аниқ маълумотлар мавжуд.\n- Булар инсон қўли ва интеллектининг маҳсуллари эканлиги ҳақида бундай асосли ва ишончли маълумотлар йўқ. Шунинг учун, биз бу табиий келиб чиқиш маҳсулоти эканлигига ишонишга мойилмиз.\n- Аммо сиз раҳбарга "йўқ" дея олмайсиз, чунки у қарор қабул қилишда бирон нарсадан келиб чиқиши керак. Қарор қабул қилиш учун ишлайдиган гипотезага эга бўлиши керак. Яъни, президент бу табиий вирус эканлигига асосланиб қарор қабул қиладими? Бу ерда иккилик тизим мавжуд: сиз "ҳа" ёки "йўқ" деб айтасиз. Табиий келиб чиқиш?\n- Биласизми, ҳам президентга, ҳам тегишли давлат органларига бу касалликка, бу вирусга қарши кураш чораларини ишлаб чиқиш муҳимдир. Менимча, Россия вазирликлари ва идоралари муваффақиятли иш олиб бормоқда, коронавирусли беморларни даволаш учун тегишли протоколлар, дори воситалари ва ниҳоят вакциналарни ишлаб чиқмоқда.\nТушунишимча, олим-вирусологларимиз, дори воситаларни ва айниқса вакциналарни ишлаб чиқарувчилар учун келиб чиқиши ҳақида савол принципиал эмас. Яъни, улар дори-дармон, вакциналар яратмоқда, беморларни даволамоқда.\n- Баъзан АҚШдан Россия Америкага вакцина олишига тўсқинлик қилмоқда деган айбловлар эшитилмоқда. Бундай айбловлар учун асослар мавжудми?\n- Йўқ, албатта, бундай асослар мавжуд эмас. Бу сафсата, бу шунчаки ўз камчиликларни яшириш учун имконият. Ҳа, Қўшма Штатлар соғлиқни сақлаш тизимида аниқ камчиликлар мавжуд. Коронавирус кенг тарқалган мана ушбу ойларда бундай камчиликлар пайдо бўлди. Афсуски, улар жуда кучли намоён бўлди.\n- Беларусда хавотирли воқеалар юз бермоқда. Ҳозир Сизда Беларус қай даражада қизиқтиради ва у ерда нима бўлишини тахмин қиляпсиз? Бошқа томондан, сиз нафақат прогнозни, балки тавсияларни ҳам беришингиз керак.\n- Бизнинг иштирокимиз ҳақида?\n- Биз ўзига хос ғарб томон деб аталадиган нуқтаи назарни берамиз - ғарб бу жараёнларга қандай қарайди, таҳлил қилади, Беларусдаги вазиятни бузиш учун қандай чоралар кўраётганини баҳолайди ва биз ўз баҳоларимизни, шу жумладан беларуслик ҳамкасбларимизга тақдим этамиз.\n- Тақдим этасизми?\n- Ҳамкасбларимизга тақдим этиб бўлдик.\n- У ерда ишлайдиган Ғарб махсус хизматлари, умид қиламанки, сизда бу борада нафақат билвосита маълумотлар мавжуд - Беларусь мисолида, худди синов полигонида каби, кейинчалик Россияда қўлланиши мумкин бўлган, беқарорлаштириш усулларини синаб кўрмоқчими?\n- Ғарбий рақибларимиз Беларусдаги вазиятни Россия Федерациясига йўналтиришга уринаётгани аниқ. Аммо, ростини айтганда, Беларусда қандайдир янги инновациялар қайд этилмади. "Рангли инқилоблар" технологиялари узоқ вақтдан бери маълум ва дунёнинг кўплаб мамлакатларида сўнгги икки-уч ўн йилликда қўлланилди.\n25 Сентябр 2020, 19:08\n- Сергей Евгениевич, Сиз биринчилардан бўлиб, ҳар қалай Россияда, Қорабоғ уруши зонасида террорчилар, шу жумладан Яқин Шарқдан, биринчи навбатда Суриядан келган жангарилар қатнашаётганини ҳақида айтган эдингиз. Бу ҳақда қандай ҳужжатли далилларингиз борми? Улар тўғридан-тўғри ёки билвоситами?\n- Аниқ маълумотлар бор эди.\n- Мана ҳозир Арманистон томони кўрсатган суриялик, - бу маълумотларингизнинг тасдиғими?\n- Биз ушбу маълумотларни бир қатор мамлакатлардан, турли манбалардан ва Яқин Шарқ, Ўрта Шарқдаги шерик хизматларидан, турли хил манбалардан оламиз.\n- Ўн кун олдин президент Путин Арманистон ва Озарбайжон биз учун "тенг шериклар" деб айтганди. Мамлакатлар билан ҳамкорлик ўзига хос хусусиятига эга. Арманистондан –шубҳа йўқки, чунки сизда КХШТ доирасида бу ерда йўлга қўйилган механизм бор, Озарбайжонлик ҳамкасблар билан ҳамкорлик қиласизми?\n- Бизда махсус хизматлар билан, МДҲ ҳудудидаги барча мамлакатларнинг разведка хизматлари, шу жумладан разведка фаолияти билан шуғулланадиган Озарбайжон Ташқи разведка хизмати ва Арманистон Миллий хавфсизлик қўмитаси бўлими билан яхши ҳамкорлик механизми мавжуд.